
ANEXA I

REZUMATUL CARACTERISTICILOR PRODUSULUI



1.	DENUMIREA COMERCIALĂ A MEDICAMENTULUI

Nexium Control 20 mg comprimate gastrorezistente


2.	COMPOZIŢIA CALITATIVĂ ŞI CANTITATIVĂ

Fiecare comprimat conţine esomeprazol 20 mg (sub formă de magneziu trihidrat)

Excipienţi cu efect cunoscut
Fiecare comprimat gastrorezistent conţine zahăr 28 mg.

Pentru lista tuturor excipienţilor, vezi pct. 6.1.


3.	FORMA FARMACEUTICĂ

Comprimat gastrorezistent

Comprimate filmate gastrorezistente ovale, biconvexe, de culoare roz deschis, de 14 mm x 7 mm, marcate cu ’20 mG’ pe o față şi cu A/EH pe cealaltă față.


4.	DATE CLINICE

4.1	Indicaţii terapeutice

Nexium Control este indicat pentru tratamentul de scurtă durată al simptomelor de reflux (de exemplu pirozis şi regurgitare de acid gastric) la adulţi.

4.2	Doze şi mod de administrare

Doze
Doza recomandată este de 20 mg esomeprazol (un comprimat) pe zi.

Poate fi necesară administrarea de comprimate timp de 2-3 zile consecutiv pentru a se obţine ameliorarea simptomelor. Durata tratamentului este de până la 2 săptămâni. După ameliorarea completă a simptomelor, tratamentul trebuie întrerupt.

Dacă simptomele se agravează  sau Îdacăn cazul în care nu se obţine ameliorarea simptomelor în 2 săptămâni de tratament continuu, pacientul trebuie sfătuit să se adreseze unui medic.

Grupe speciale de pacienţi
Pacienţi cu insuficienţă renală 
Nu este necesară ajustarea dozei la pacienţii cu insuficienţă renală. Din cauza experienţei limitate la pacienţii cu insuficienţă renală severă, aceşti pacienţi trebuie trataţi cu precauţie (vezi pct. 5.2).

Pacienţi cu insuficienţă hepatică
Nu este necesară ajustarea dozei la pacienţii cu insuficienţă hepatică uşoară până la moderată. Cu toate acestea, pacienţii cu insuficienţă hepatică severă trebuie să primească sfatul unui medic înaintea administrării Nexium Control (vezi pct 4.4 şi 5.2).

Pacienţi vârstnici (cu vârsta ≥ 65 de ani)
Nu este necesară ajustarea dozei la pacienţii vârstnici.

Copii şi adolescenţi 
Nu există utilizare relevantă a Nexium Control la copii şi adolescenţicu vârstă sub 18 ani pentru tratamentul de scurtă durată al simptomelor de reflux (de exemplu pirozis şi regurgitare de acid gastric). 

Mod de administrare 
Administrare orală.
Comprimatele trebuie înghiţite întregi cu jumătate de pahar cu apă. Comprimatele nu trebuie mestecate sau zdrobite.

Alternativ, comprimatele pot fi dispersate în jumătate de pahar cu apă plată. Nu trebuie utilizate alte lichide, deoarece învelişul enteric se poate dizolva. Apa trebuie amestecată până la dezintegrarea comprimatelor. Lichidul cu pelete trebuie băut imediat sau în decurs de 30 minute. Paharul trebuie clătit cu jumătate de pahar cu apă şi băut. Peletele nu trebuie mestecate sau sfărâmate.

4.3	Contraindicaţii

Hipersensibilitate cunoscută la substanţa activă, benzimidazoli substituiţi sau la oricare dintre excipienţii enumeraţi la pct.6.1.
Administrarea concomitentă a esomeprazolului cu nelfinavir sau rilpivirina este contraindicată (vezi pct. 4.5).

4.4	Atenţionări şi precauţii speciale pentru utilizare

Generale
Pacienţii trebuie instruiţi să se adreseze unui medic dacă:

· Prezintă scădere semnificativă neintenţionată în greutate, vărsături recurente, disfagie, hematemeză sau melenă şi în cazul în care ulcerul gastric este suspectat sau diagnosticat deoarece tratamentul cu esomeprazol poate diminua simptomele şi poate întârzia diagnosticul. 

· Au avut ulcer gastric în antecedente sau li s-a efectuat o intervenţie chirurgicală gastrointestinală.

· Au urmat tratament simptomatic continuu pentru indigestie sau pirozis timp de mai mult de 4 sau mai multe săptămâni. Acest lucru poate fi un semn al unei afecțiuni mai grave.

· Au respirație șuierătoare frecventă, în special asociată cu arsuri la stomac.

· Au icter sau afecţiune hepatică severă.

· Au vârstă peste 55 de ani şi prezintă simptome noi sau modificate recent.

Pacienţii cu simptome de lungă durată de indigestie sau pirozis recurente trebuie să se adreseze medicului la intervale regulate. Pacienţii cu vârsta peste 55 de ani care urmează zilnic orice fel de tratament fără prescripţie medicală pentru indigestie sau pirozis trebuie să informeze farmacistul sau medicul.

Pacienţii nu trebuie să utilizeze Nexium Control ca o formă de prevenţie de lungă durată.

Tratamentul cu inhibitori ai pompei de protoni (IPP) poate determina un risc uşor crescut de infecţii gastrointestinale cum sunt cele cu Salmonella şi Campylobacter, iar la pacienţii spitalizaţi posibil cu Clostridium difficile (vezi pct. 5.1).

Pacienţii trebuie să se adreseze medicului înainte de administrarea acestui medicament dacă urmează să efectueze o endoscopie sau un test respirator cu uree.

Administrarea concomitentă cu alte medicamente
Nu este recomandată administrarea concomitentă a esomeprazolului cu atazanavir (vezi pct. 4.5). În cazul în care se consideră că administrarea concomitentă a atazanavirului cu un inhibitor de pompă de protoni este inevitabilă, se recomandă o monitorizare clinică atentă cu o creştere a dozei de atazanavir până la 400 mg în asociere cu 100 mg ritonavir. Doza de 20 mg esomeprazol nu trebuie depăşită.

Esomeprazolul este un inhibitor CYP2C19. Când se începe sau se termină tratamentul cu esomeprazol, interacţiunile potenţiale cu medicamente metabolizate prin intermediul CYP2C19  trebuie luate în consideraţie. A fost observată o interacţiune între clopidogrel şi esomeprazol. Relevanţa clinică a acestei interacţiuni este incertă. Utilizarea de esomeprazol şi clopidogrel trebuie să fie descurajată (vezi pct. 4.5).

Pacienţii nu trebuie să utilizeze concomitent un alt inhibitor al pompei protonice (IPP) sau antagonist al receptorilor H2.

Interferențe cu testele de laborator 
Creșterea valorilor concentraţiilor plasmatice ale cromograninei A (CgA) poate interfera cu investigațiile pentru tumorile neuroendocrine. Pentru a evita această interferență, tratamentul cu Nexium Control trebuie oprit temporar, pentru cel puțin cinci zile înainte de evaluarea CgA (vezi pct. 5.1). Dacă, după evaluarea inițială, valorile concentraţiilor plasmatice ale CgA și gastrinei nu revin la valorile din intervalul de referință, trebuie repetate evaluările la 14 zile de la întreruperea tratamentului cu inhibitor de pompă de protoni.

Lupus eritematos cutanat subacut (LECS) 
Inhibitorii de pompă de protoni sunt asociați cu cazuri foarte rare de LECS. Dacă apar leziuni, mai ales în zonele expuse la soare ale pielii, și dacă acestea sunt însoțite de artralgie, pacientul trebuie să se adreseze imediat medicului, iar profesionistul în domeniul sănătății trebuie să ia în considerare oprirea administrării Nexium Control. Apariţia LECS după tratamentul anterior cu un inhibitor de pompă de protoni poate crește riscul de LECS în cazul utilizării altor inhibitori de pompă de protoni. 

Reacții adverse cutanate severe (RACS)
Foarte rar, în asociere cu esomeprazolul au fost raportate reacții adverse cutanate severe (RACS), de exemplu, eritem polimorf (EP), sindrom Stevens-Johnson (SJS), necroliză epidermică toxică (NET), reacție la medicament cu eozinofilie și simptome sistemice (DRESS), care pot pune viața în pericol sau pot fi letale.

[bookmark: _Hlk181912084]Pacienții trebuie să fie informați în legătură cu semnele și simptomele reacției adverse cutanate severe EP/SJS/NET/DRESS și să solicite imediat asistență medicală din partea medicului lor dacă observă orice semne și simptome care ar putea-o indica. Esomeprazolul trebuie întrerupt imediat la apariția de semne și simptome ale reacțiilor cutanate severe, și trebuie să se acorde îngrijire medicală suplimentară/să se efectueze o monitorizare atentă după nevoi. Administrarea nu trebuie să se reia la pacienții cu EP/SJS/NET/DRESS.

Zahăr
Acest medicament conţine sfere de zahăr (sucroză). Pacienţii cu afecţiuni ereditare rare de intoleranţă la fructoză, sindrom de malabsorbţie la glucoză-galactoză sau insuficienţă a zaharazei-izomaltazei nu trebuie să utilizeze acest medicament.

Sodiu
Acest medicament conține sodiu mai puțin de 1 mmol (23 mg) per comprimat, adică practic „nu conține sodiu”.

4.5 Interacţiuni cu alte medicamente şi alte forme de interacţiune

Studii cu privire la interacţiune au fost realizate numai la adulţi.
Efectele esomeprazolului asupra farmacocineticii altor medicamente
Deoarece esomeprazolul este un enantiomer al omeprazolului trebuie luate în considerare interacţiunile raportate cu omeprazol.
 
Inhibitori ai proteazei 
S-a raportat faptul că omeprazolul interacţionează cu unii inhibitori ai proteazei. Importanţa clinică şi mecanismele din spatele acestor interacţiuni raportate nu sunt întotdeauna cunoscute. Creşterea pH-ului gastric în timpul tratamentului cu omeprazol poate modifica absorbţia inhibitorilor proteazei. Alte mecanisme posibile de interacţiune sunt prin inhibarea CYP2C19.

Pentru atazanavir şi nelfinavir, s-a raportat scăderea valorilor serice la administrarea concomitentă cu omeprazol, motiv pentru care nu este recomandată administrarea lor concomitentă. Administrarea concomitentă de omeprazol (40 mg o dată pe zi) cu atazanavir 300 mg/ritonavir 100 mg la voluntarii sănătoşi a determinat o reducere substanţială a expunerii la atazanavir (o scădere de aproximativ 75% a ASC, Cmax şi Cmin). Creşterea dozei de atazanavir la 400 mg nu a compensat impactul omeprazolului asupra expunerii la atazanavir. Administrarea concomitentă a omeprazolului (20 mg o dată pe zi) cu atazanavir 400 mg/ritonavir 100 mg la voluntari sănătoşi a evidenţiat o scădere cu aproximativ 30% a expunerii la atazanavir faţă de expunerea observată la administrarea atazanavir 300 mg/ritonavir 100 mg o dată pe zi fără administrare de omeprazol 20 mg o dată pe zi. Administrarea concomitentă a omeprazolului (40 mg o dată pe zi) a redus valoarea medie a ASC, Cmax şi Cmin pentru nelfinavir cu 36–39% şi valoarea medie a ASC, Cmax şi Cmin pentru metabolitul activ farmacologic M8 a fost redusă cu 75-92%. Din cauza efectelor farmacodinamice şi proprietăţilor farmacocinetice similare ale omeprazolului şi esomeprazolului, administrarea concomitentă a esomeprazolului cu atazanavir nu este recomandată şi cu nelfinavir este contraindicată (vezi pct. 4.3 şi 4.4).

Pentru saquinavir (administrat concomitent cu ritonavir) s-a raportat creşterea valorilor serice (80-100%) în timpul tratamentului concomitent cu omeprazol (40 mg o dată pe zi). Tratamentul cu omeprazol 20 mg o dată pe zi nu a avut efect asupra expunerii la darunavir (administrat concomitent cu ritonavir) şi amprenavir (administrat concomitent cu ritonavir).

Tratamentul cu esomeprazol 20 mg o dată pe zi nu a avut efect asupra expunerii la amprenavir (cu sau fără administrare concomitentă de ritonavir). Tratamentul cu omeprazol 40 mg o dată pe zi nu a avut efect asupra expunerii la lopinavir (administrat concomitent cu ritonavir). 

Metotrexat 
Atunci când este administrat împreună cu inhibitori de pompă de protoni (IPP), la unii pacienţi s-a raportat o creştere a concentraţiilor plasmatice de metotrexat. Întreruperea temporară a administrării esomeprazolului poate fi luată în considerare, în cazul administrării de doze mari de metotrexat.

Tacrolimus
S-a raportat că administrarea concomitentă de esomeprazol creşte concentraţiile plasmatice de tacrolimus. Este necesară instituirea unei monitorizări intense a concentraţiilor plasmatice de tacrolimus, precum şi a funcţiei renale (clearance-ul creatininei) şi, la nevoie, trebuie ajustată doza de tacrolimus.

Medicamente cu absorbţie dependentă de pH
Supresia acidităţii gastrice în timpul tratamentului cu esomeprazol şi alţi inhibitori ai pompei de protoni (IPP) poate determina scăderea sau creşterea absorbţiei medicamentelor cu o absorbţie dependentă de pH-ul gastric. Absorbţia medicamentelor administrate oral precum ketoconazol, itraconazol, şi erlotinib și levotiroxină poate scădea și poate fi necesară ajustarea dozei în timpul tratamentului cu esomeprazol, iar absorbţia digoxinei poate creşte în timpul tratamentului cu esomeprazol.

Tratamentul concomitent cu omeprazol (20 mg zilnic) şi digoxină la subiecţii sănătoşi, a determinat o creştere a biodisponibilităţii digoxinei cu 10% (până la 30% la doi din zece subiecţi). Toxicitatea digoxinei a fost rareori raportată. Cu toate acestea, este necesară prudenţă când esomeprazolul este administrat în doze mari la pacienţii vârstnici. Monitorizarea terapeutică a digoxinei trebuie intensificată. 

Medicamente metabolizate de către CYP2C19
Esomeprazolul inhibă CYP2C19, principala enzimă care metabolizează esomeprazolul. Astfel, când esomeprazolul este asociat cu alte medicamente care sunt metabolizate de către CYP2C19, cum sunt warfarina, fenitoina, citalopram, imipramina, clomipramina, diazepam  etc., concentraţia plasmatică a acestor medicamente poate fi crescută şi poate fi necesară reducerea dozelor. În cazul clopidogrelului, un promedicament care este transformat în metabolitul său activ pe calea CYP2C19, concentraţiile plasmatice ale metabolitului activ pot fi scăzute. 

Warfarina
Administrarea concomitentă a 40 mg omeprazol la pacienţii trataţi cu warfarină în cadrul unui studiu clinic, a arătat că timpii de coagulare se aflau în intervalul valorilor normale. Cu toate acestea, după punerea pe piaţă a medicamentului, în timpul tratamentului concomitent, au fost raportate câteva cazuri izolate de INR crescut, semnificative clinic. Se recomandă monitorizarea pacienţilor la iniţierea şi întreruperea tratamentului concomitent cu esomeprazol, pe parcursul tratamentului cu warfarină sau cu alţi derivaţi cumarinici.

Clopidogrel
Rezultatele din studiile clinice la indivizii sănătoşi au evidenţiat interacţiuni farmacocinetice (FC)/farmacodinamice (FD) între clopidogrel (300 mg ca doză de iniţiere urmată de 75 mg/zi) şi esomeprazol (40 mg zilnic pe cale orală) determinând scăderea expunerii la metabolitul activ al clopidogrelului în medie cu 40% şi o scădere a inhibării plachetare maxime (induse de ADP) cu 14% . 

Într-un studiu clinic la indivizii sănătoşi, expunerea la metabolitul activ al clopidogrelului a fost scăzută cu aproximativ 40% atunci când o combinaţie de doze fixe de 20 mg esomeprazol + 81 mg acid acetilsalicilic a fost administrată împreună cu clopidogrel, comparativ cu clopidogrel administrat singur. Cu toate acestea valorile maxime de inhibiţie a agregării pachetare (induse de ADP) la aceşti indivizi au fost similare în ambele grupuri.

În studiile observaţionale şi clinice au fost raportate date contradictorii cu privire la implicaţiile clinice ale acestei interacţiuni farmacocinetică/farmacodinamie în ceea ce priveşte evenimentele cardiovasculare majore. Ca măsură de precauţie, utilizarea concomitentă de esomeprazol şi clopidogrel trebuie să fie descurajată.

Fenitoină
Administrarea concomitentă a 40 mg esomeprazol a determinat o creştere cu 13% a concentraţiei plasmatice a fenitoinei la pacienţii epilepici. Se recomandă monitorizarea concentraţiilor plasmatice de fenitoină la începutul sau la întreruperea tratamenului cu esomeprazol.

Voriconazol
Omeprazol (40 mg zilnic) a determinat o creştere a Cmax şi ASC pentru voriconazol (un substrat CYP2C19) cu 15% şi respectiv 41%.

Cilostazol
Omeprazolul, ca şi esomeprazolul acţionează ca inhibitori ai CYP2C19. Într-un studiu încrucişat, omeprazol administrat în doze de 40 mg la subiecţii sănătoşi, a determinat creşterea Cmax şi ASC a cilostazolului cu 18% şi respectiv 26%, iar pentru unul dintre metaboliţii sặi activi, cu 29% şi respectiv  69%.

Cisapridă
La voluntarii sănătoşi, administrarea concomitentă a 40 mg esomeprazol a determinat o creştere cu 32% a ariei de sub curba concentraţiei plasmatice în funcţie de timp (ASC) şi o prelungire cu 31% a timpului de înjumătăţire plasmatică prin eliminare (t1/2), dar nu şi o creştere semnificativă a concentraţiilor plasmatice maxime pentru cisapridă. Prelungirea uşoară a intervalului QTc observată după administrarea cisapridei în monoterapie nu a fost prelungită suplimentar când cisaprida s-a administrat concomitent cu esomeprazol.

Diazepam
Administrarea concomitentă a 30 mg esomeprazol a determinat o scădere cu 45% a clearance-ului diazepamului, substrat al CYP2C19.

Medicamente investigate fără interacţiuni relevante clinic 
Amoxicilina şi chinidina
S-a demonstrat că esomeprazolul nu are efecte relevante din punct de vedere clinic asupra farmacocineticii amoxicilinei sau chinidinei.

Naproxen sau rofecoxib 
Studiile care au evaluat administrarea concomitentă a esomeprazol şi naproxen sau rofecoxib nu au identificat interacţiuni farmacocinetice relevante clinic în timpul studiilor de scurtă durată.

Efecte ale altor medicamente asupra parametrilor farmacocinetici ai esomeprazolului
Inhibitorii CYP2C19 şi/sau CYP3A4
Esomeprazolul este metabolizat de către CYP2C19 şi CYP3A4. Administrarea concomitentă a esomeprazolului cu alt inhibitor al CYP3A4, claritromicina (500 mg de două ori pe zi), a determinat o dublare a expunerii (ASC) la esomeprazol. Administrarea concomitentă a esomeprazolului cu un inhibitor concomitent al CYP2C19 şi CYP3A4 poate duce la o creştere mai mare decât dublul expunerii la esomeprazol. Inhibitorul CYP2C19 şi CYP3A4, voriconazol, a crescut ASCτ pentru omeprazol cu 280%. Ajustarea dozei de esomeprazol nu este de obicei necesară în niciuna dintre aceste situaţii. Cu toate acestea, trebuie luată în considerare ajustarea dozelor în cazul pacienţilor cu insuficienţă hepatică severă şi în cazul indicaţiei de tratament de lungă durată.

Medicamente inductoare ale  CYP2C19 şi/sau CYP3A4
Substanţele active cunoscute ca inductoare ale CYP2C19 sau CYP3A4 sau ale ambelor (cum sunt rifampicina şi sunătoarea (Hypericum perforatum)) pot duce la scăderea concentraţiilor plasmatice de esomeprazol, prin creşterea ratei de metabolizare a esomeprazolului. 

4.6	Fertilitatea, sarcina şi alăptarea

Sarcina
Conform unui număr moderat de date privind femeile gravide (între 300-1000 de rezultate obţinute la gravide), nu s-au evidenţiat efecte malformative sau efecte toxice feto/neo-natale ale esomeprazolului.
Studiile la animale nu au evidenţiat efecte dăunătoare directe sau indirecte toxice asupra funcţiei de reproducere (vezi pct. 5.3).
Ca măsură de precauţie, este de preferat evitarea utilizării Nexium Control în timpul sarcinii.

Alăptarea
Informații limitate indică faptul că esomeprazolul este excretat în laptele matern. Nu se cunoaşte dacă esomeprazolul/metaboliţii sunt excretaţi în lapte, la om. Nu există suficiente informaţii în ceea priveşte efectul esomeprazolului la sugari/copii. Esomeprazol nu trebuie utilizat în timpul alăptării.

Fertilitatea
Studiile la animale cu un amestec racemic de omeprazol administrat oral nu au evidenţiat efecte directe asupra fertilităţii.
 
4.7	Efecte asupra capacităţii de a conduce vehicule şi de a folosi utilaje

Esomeprazolul are influenţă mică asupra capacităţii de a conduce vehicule sau de a folosi utilaje. Pot să apară reacţii adverse mai puţin frecvente cum sunt ameţeală şi tulburări de vedere (vezi pct. 4.8). Dacă aceste reacţii adverse apar, pacienţii nu trebuie să conducă vehicule sau să folosească utilaje. 

4.8	Reacţii adverse

Rezumatul profilului de siguranţă
Cefaleea, durerea abdominală, diareea şi greaţa sunt cele mai frecvent raportate reacţii adverse din studiile clinice (de asemenea şi după punerea pe piaţă). Suplimentar, profilul de siguranţă este similar pentru diferite forme famaceutice, indicaţii terapeutice, grupe de vârstă şi grupe de pacienţi. Nu s-a identificat o relaţie între doza administrată şi reacţiile adverse.

Lista reacţiilor adverse prezentată sub formă de tabel 
Următoarele reacţii adverse au fost identificate sau suspectate în cadrul programelor de studii clinice pentru esomeprazol şi după punerea pe piaţă a medicamentului. Reacţiile adverse sunt clasificate de MeDRA în funcţie de frecvenţă: foarte frecvente (>1/10); frecvente: (≥1/100 şi <1/10); mai puţin frecvente (≥1/1000 şi <1/100); rare (≥1/10000 şi <1/1000); foarte rare (<1/10000); cu frecvenţă necunoscută (care nu pot fi estimată din datele disponibile).

	
	Frecvente
	Mai puţin frecvente
	Rare
	Foarte rare
	Cu frecvenţă necunoscută

	Tulburări hematologice şi limfatice

	
	
	leucopenie, trombocitopenie
	agranulocitozăpancitopenie
	

	Tulburări ale sistemului imunitar

	
	
	reacţii de hipersensibilitate, de exemplu febră, angioedem, reacţii anafilactice/şoc 
	
	

	Tulburări metabolice şi de nutriţie

	
	edeme periferice
	hiponatremie
	
	hipomagneziemie; hipomagneziemie severă care poate fi corelată cu hipocalcemia; hipomagneziemia se poate manifesta  ca rezultat al hiponatremiei

	Tulburări psihice

	
	insomnie
	agitaţie, confuzie, depresie
	agresivitate, halucinaţii
	

	Tulburări ale sistemului nervos
	cefalee
	ameţeli, parestezii, somnolenţă
	tulburări ale gustului
	
	

	Tulburări oculare

	
	
	vedere înceţoşată
	
	

	Tulburări acustice şi vestibulare

	
	vertij
	
	
	

	Tulburări respiratorii, toracice şi mediastinale

	
	
	bronhospasm
	
	

	Tulburări gastrointestinale

	dureri abdominale, constipaţie, diaree, flatulenţă, greaţă/vărsături, polipi ai glandelor fundice (benigni)
	xerostomie
	stomatită, candidoză gastro-intestinală
	
	colită microscopică 

	Tulburări hepatobiliare

	
	creştere a valorilor serice ale enzimelor hepatice
	hepatită însoţită sau nu de icter
	insuficienţă hepatică, encefalopatie la pacienţii cu afecţiuni hepatice preexistente
	

	Afecţiuni cutanate şi ale ţesutului subcutanat

	
	dermatită, prurit, erupţie cutanată tranzitorie, urticarie
	alopecie, fotosensibilizare
	eritem polimorf, sindrom Stevens-Johnson, necroliză epidermică toxică (NET), reacție la medicament cu eozinofilie și simptome sistemice (DRESS)
	lupus eritematos cutanat subacut (vezi pct. 4.4)

	Tulburări musculo-scheletice şi ale ţesutului conjunctiv 

	
	
	artralgie, mialgie
	slăbiciune musculară
	

	Tulburări renale şi ale căilor urinare

	
	
	
	nefrită interstiţială
	

	Tulburări ale aparatului genital şi sânului

	
	
	
	ginecomastie
	

	Tulburări generale şi la nivelul locului de administrare

	
	
	stare generală de rău, diaforeză
	
	



Raportarea reacţiilor adverse suspectate
Este importantă raportarea reacţiilor adverse suspectate după autorizarea medicamentului. Acest lucru
permite monitorizarea continuă a raportului beneficiu/risc al medicamentului. Profesioniştii din
domeniul sănătăţii sunt rugaţi să raporteze orice reacţie adversă suspectată prin intermediul sistemului naţional de raportare, astfel cum este menţionat în Anexa V.

4.9	Supradozaj

Experienţa este limitată în ceea ce priveşte supradozajul intenţionat. Simptomele descrise în legătură cu doza de 280 mg au fost simptome gastrointestinale şi slăbiciune. Administrarea de doze unice de 80 mg esomeprazol pe cale orală a rămas fără urmări negative. Nu se cunoaşte un antidot specific. Esomeprazolul se leagă în proporţie mare de proteinele plasmatice şi, ca urmare, nu este rapid eliminat prin dializă. Tratamentul trebuie să fie simptomatic şi trebuie utilizate măsuri generale de susţinere a funcţiilor vitale.


5.	PROPRIETĂŢI FARMACOLOGICE

5.1 	Proprietăţi farmacodinamice

Grupa farmacoterapeutică: Medicamente pentru tratamentul tulburărilor legate de hiperaciditate, inhibitori de pompă de protoni,
Codul ATC: A02BC05.

Esomeprazolul este izomerul S- al omeprazolului şi reduce secreţia acidă gastrică printr-un mecanism de acţiune ţintit specific. Este un inhibitor specific al pompei acide din celulele parietale. Ambii izomeri -S şi -R ai omeprazolului au activitate farmacodinamică similară.

Mecanism de acţiune
Esomeprazolul este o bază slabă şi este concentrat şi transformat în forma activă în mediul puternic acid din canaliculii secretorii ai celulei parietale, unde inhibă enzima H+/K+ ATP-aza (enzimă care reprezintă pompa de protoni), inhibând atât secreţia acidă bazală cât şi secreţia acidă provocată.

Efecte farmacodinamice
După administrarea orală a unor doze de 20 mg şi 40 mg esomeprazol, efectul apare în decurs de o oră. După administrarea de doze repetate de 20 mg esomeprazol o dată pe zi timp de 5 zile, valoarea medie a secreţiei maxime de acid după stimularea cu pentagastrină este scăzută cu 90% când este măsurată la 6-7 ore după administrarea dozei în cea de-a cincea zi.

După cinci zile de administrare orală a unor doze de 20 mg şi 40 mg esomeprazol, s-a menţinut un pH gastric peste 4 pentru un timp mediu de 13 ore respectiv 17 ore din 24 de ore, la pacienţii cu boală de reflux gastroesofagian simptomatică (BRGE). Procentul de pacienţi la care s-a menţinut pH-ul intragastric peste 4 pentru cel puţin 8, 12, respectiv 16 ore a fost de 76%, 54%, respectiv 24% pentru esomeprazol 20 mg. Procentele corespunzătoare pentru esomeprazol 40 mg au fost 97%, 92%, respectiv 56%. 

După administrarea orală de esomeprazol, utilizând ASC ca parametru surogat pentru concentraţia plasmatică, s-a evidenţiat o relaţie între inhibarea secreţiei acide şi expunere.

Pe durata tratamentului cu medicamente antisecretorii, concentraţia plasmatică a gastrinei crește, ca reacție la secreția scăzută de acid. Valorile concentraţiilor plasmatice ale CgA cresc și ca urmare a acidității gastrice scăzute. Valoarea crescută a concentraţiilor plasmatice ale CgA poate interfera cu investigațiile pentru tumorile neuroendocrine. 
Dovezile publicate disponibile sugerează că tratamentul cu inhibitori de pompă de protoni trebuie întrerupt cu 5 zile până la 2 săptămâni înainte de evaluările CgA. Astfel, valorile CgA fals crescute ca urmare a tratamentului cu IPP au posibilitatea să revină la valorile din intervalul de referință.

La unii pacienţi care au efectuat tratament de lungă durată cu esomeprazol a fost observată o creştere a numărului celulelor ECL posibil în relaţie cu valorile serice crescute ale gastrinei.

Scăderea acidităţii  gastrice datorată unor cauze diverse, inclusiv utilizării inhibitorilor de pompă de protoni, creşte numărul de bacterii prezente în mod normal în tractul gastrointestinal. Tratamentul cu inhibitori de pompă de protoni poate determina o uşoară creştere a riscului de infecţii gastrointestinale, cum sunt cele cu Salmonella şi Campylobacter şi posibil cu Clostridium difficile la pacienţii spitalizaţi.

Eficacitate clinică
S-a demonstrat că esomeprazol 20 mg este eficace în tratamentul pirozisului frecvent la subiecţii care au utilizat o doză la 24 de ore timp de 2 săptămâni. În două studii clinice pilot, randomizate, dublu-orb, multicentrice, controlate placebo 234 de pacienţi cu antecedente recente de pirozis au fost trataţi cu 20 mg esomeprazol timp de 4 săptămâni. Simptomele asociate cu refluxul de acid gastric (de exemplu pirozis şi regurgitarea acidă) au fost evaluate retrospectiv pe o perioadă de 24 de ore. În ambele studii esomeprazol 20 mg s-a dovedit semnificativ superior faţă de placebo în ceea ce priveşte criteriul de evaluare final principal, rezoluţia completă a pirozisului, definit ca absenţa episoadelor de pirozis în ultimele 7 zile înainte de vizita finală (33,9% - 41,6% comparativ cu placebo 11,9 – 13,7%, (p<0,001). Criteriul de evaluare final secundar de rezoluţie completă a pirozisului, definit ca absenţa pirozisului din înregistrările din cardul pacientului timp de 7 zile consecutive, a fost semnificativ statistic atât în săptămâna 1 (10,0% - 15,2% comparativ cu placebo 0,9% - 2,4%, p = 0,014, p<0,001), cât şi în săptămâna 2 (25,2% - 35,7% comparativ cu placebo 3,4% - 9,0%, p<0,001). 

Alte criterii de evaluare finale secundare au susţinut criteriul de evaluare final principal, inclusiv ameliorarea pirozisului în săptămâna 1 şi săptămâna 2, procentul de perioade de 24 de ore fără pirozis în săptămâna 1 şi săptămâna 2, valoarea medie a severităţii pirozisului în săptămâna 1 şi săptămâna 2 şi durata până la rezoluţia susţinută a pirozisului pe o perioadă de 24 de ore şi în timpul nopţii, în comparaţie cu placebo.
Aproximativ 78% din pacienţii trataţi cu esomeprazol 20 mg au raportat prima ameliorare a pirozisului în prima săptămână de tratament, în comparaţie cu 52 – 58% dintre pacienţii care au utilizat placebo. Durata până la rezoluţia susţinută a pirozisului, definită ca prima înregistrare a 7 zile consecutive fără pirozis, a fost semnificativ mai scurtă la pacienţii trataţi cu esomeprazol 20 mg (39,7% - 48,7% până în ziua 14, în comparaţie cu placebo 11,0% - 20,2%).

Timpul mediu până la prima ameliorare a pirozisului pe timp de noapte a fost de 1 zi, semnificativ statistic în comparaţie cu placebo într-unul din studii (p=0,048) şi aproape semnificativ în celălalt studiu (p=0,069). Aproximativ 80% din nopţi au fost fără pirozis la toate perioadele de timp iar 90% din nopţi au fost lipsite de pirozis în saptămâna 2 a fiecărui studiu clinic, în comparaţie cu 72,4 – 78,3% pentru placebo. Evaluarea investigatorului în ceea ce priveşte rezoluţia pirozisului a fost consecventă cu evaluarea pacienţilor, demonstrând diferenţe semnificative statistic între esomeprazol (34,7% - 41,8%) comparativ cu placebo (8,0% - 11,4%). Investigatorii au evidenţiat, de asemenea, că esomeprazolul este semnificativ mai eficace decât placebo în tratarea regurgitaţiei acide (58,5% ‑ 63,6% comparativ cu placebo 28,3% - 37,4%) în evaluarea din săptămâna a 2-a.

În urma Evaluării Totale a Tratamentului (OTE) la pacienţi în săptămâna 2, 78,0-80,7% dintre pacienţii trataţi cu esomeprazol 20 mg, în comparaţie cu 72,4 – 78,3% pentru placebo, au raportat o îmbunătăţire a stării lor. Majoritatea au evaluat aceste schimbări în realizarea activităţilor zilnice ca fiind Importante sau Foarte Importante (79 - 86% în săptămâna 2).

5.2	Proprietăţi farmacocinetice

Absorbţie
Esomeprazolul este instabil în mediu acid şi se administrează oral sub formă de granule enterosolubile. In vivo, conversia la izomerul R este neglijabilă. Absorbţia esomeprazolului este rapidă, cu concentraţii plasmatice maxime care apar la aproximativ 1-2 ore după administrarea dozei. Biodisponibilitatea absolută este de 64% după o doză unică de 40 mg şi creşte la 89% după administrarea de doze unice zilnice repetate. Valorile corespunzătoare pentru 20 mg esomeprazol sunt 50%, respectiv 68%. Ingestia de alimente întârzie şi scade absorbţia esomeprazolului, cu toate că acest lucru nu influenţează semnificativ efectul esomeprazolului asupra acidităţii gastrice.

Distribuţie
Volumul aparent de distribuţie la starea de echilibru la subiecţii sănătoşi este de aproximativ 0,22 l/kg. Esomeprazolul se leagă de proteinele plasmatice în proporţie de 97%.

Metabolizare 
Esomeprazolul este complet metabolizat prin intermediul citocromului P450 (CYP). Cea mai mare parte a metabolizării esomeprazolului depinde de polimorfismul  enzimei CYP2C19 responsabilă de formarea metaboliţilor, hidroxi- şi dismetil ai esomeprazol. Restul depinde de o altă izoenzimă specifică, CYP3A4, responsabilă pentru formarea esomeprazol sulfonei, principalul metabolit plasmatic.

Eliminare
Parametrii de mai jos reflectă, în principal, proprietăţile farmacocinetice la persoanele care au enzima CYP2C19 funcţională, denumiţi metabolizatori cu activitate enzimatică extensivă.

Clearance-ul plasmatic total este de aproximativ 17 l/oră după administrarea unei doze unice şi de aproximativ 9 l/oră după administrări repetate. Timpul de înjumătăţire plasmatică prin eliminare este de aproximativ 1,3 ore după administrarea de doze unice zilnice repetate. Esomeprazol este eliminat complet din plasmă între administrări fără nicio tendinţă de acumulare în timpul administrării zilnice unice. Metabolitul principal al esomeprazolului nu are niciun efect asupra secreţiei gastrice acide. Aproximativ 80% dintr-o doză orală de esomeprazol se excretă ca metabolit în urină, iar restul prin materiile fecale. Mai puţin de 1% din compusul părinte se regăseşte în urină.

Linearitate/non-elinearitate
Farmacocinetica esomeprazolului a fost studiată la doze de până la 40 mg administrate de două ori pe zi. Aria de sub curba concentraţiei plasmatice în funcţie de timp creşte după administrări repetate de esomeprazol. Această creştere este dependentă de doză şi determină o creştere mai mult decât proporţională cu doza a ASC după administrări repetate. Acestă dependenţă de doză şi timp se datorează unei scăderi a metabolizării la primul pasaj şi clearance-ului sistemic, probabil ca urmare a inhibării enzimei CYP2C19 de către esomeprazol şi/sau metabolitul său sulfonă. 

Grupe speciale de pacienţi
Metabolizatori cu activitate enzimatică lentă 
Aproximativ 2,9±1,5% din populaţie nu prezintă enzima CYP2C19 funcţională şi se numesc 
metabolizatori cu activitate enzimatică lentă. La aceşti indivizi, metabolizarea esomeprazolului este probabil catalizată, în principal, de către CYP3A4. După administrarea de doze unice zilnice repetate a 40 mg esomeprazol, valoarea medie a ariei de sub curba concentraţiei plasmatice în funcţie de timp a fost cu aproximativ 100% mai mare la metabolizatorii cu activitate enzimatică lentă decât la subiecţii cu enzimă CYP2C19 funcţională (metabolizatorii cu activitate enzimatică extensivă). Media concentraţiilor plasmatice maxime a înregistrat o creştere cu aproximativ 60%.
Aceste aspecte nu au nicio implicare asupra dozelor de esomeprazol.

Sex
După administrarea unei doze unice de 40 mg esomeprazol, valoarea medie a ariei de sub curba concentraţiei plasmatice în funcţie de timp este cu aproximativ 30% mai mare la femei decât la bărbaţi. Nu se observă diferenţe între sexe după administrarea repetată de doze zilnice unice. Aceste aspecte nu au nicio implicare asupra dozelor de esomeprazolului.

Insuficienţa hepatică 
Metabolizarea esomeprazolului la pacienţii cu disfuncţie hepatică uşoară până la moderată poate fi afectată. Rata metabolizării este scăzută la pacienţii cu disfuncţie hepatică severă, determinând dublarea ariei de sub curba concentraţiei plasmatice în funcţie de timp a esomeprazolului. Ca urmare, la pacienţii cu disfuncţie severă nu trebuie depăşită o doză maximă de 20 mg. Esomeprazolul sau metaboliţii săi principali nu prezintă tendinţă de acumulare la administrarea unei doze zilnice unice.

Insuficienţa renală
Nu s-au efectuat studii la pacienţii cu funcţie renală redusă. Deoarece rinichii sunt responsabili pentru excreţia metaboliţilor esomeprazolului, dar nu şi pentru eliminarea compusului parental, nu se aşteaptă ca metabolizarea esomeprazolului să fie modificată la pacienţii cu insuficienţă renală.

Pacienţii vârstnici (cu vârsta ≥65 ani)
Metabolismul esomeprazolului nu este modificat semnificativ la subiecţii vârstnici (cu vîrsta cuprinsă între 71 şi 80 ani).

5.3 Date preclinice de siguranţă

Datele non-clinice nu au evidenţiat niciun risc special pentru om pe baza studiilor convenţionale 
farmacologice privind evaluarea siguranţei, toxicitatea după doze repetate, genotoxicitatea şi 
toxicitatea asupra funcţiei de reproducere şi dezvoltării. Reacţiile adverse neobservate în studiile 
clinice, dar semnalate la animale la valori ale expunerii similare cu cele clinice şi cu posibilă relevanţă 
pentru utilizarea clinică, au fost următoarele:
Studiile de carcinogeneză efectuate la şobolan, cu amestecul racemic, au arătat o hiperplazie a 
celulelor gastrice ECL şi tumori carcinoide. Aceste efecte gastrice la şobolan au fost rezultatul unei 
hipergastrinemii susţinute şi pronunţate, secundară reducerii secreţiei de acid gastric şi au fost 
observate după tratamentul de lungă durată la şobolan cu inhibitori ai secreţiei acide gastrice.


6.	PROPRIETĂŢI FARMACEUTICE

6.1	Lista excipienţilor

Monostearat de glicerol 40-55
Hidroxipropilceluloză
Hipromeloză 2910 (6 mPa·s)
Oxid de fer brun-roşcat (E172) 
Oxid de fer galben (E172)
Stearat de magneziu
Copolimer acid metacrilic-acrilat de etil (1:1) dispersie 30%
Celuloză microcristalină
Parafină sintetică
Macrogol 6000
Polisorbat 80
Crospovidonă (Tip A)
Stearilfumarat de sodiu
Sfere de zahăr (zaharoză și amidon din porumb)
Talc
Dioxid de titan (E171)
Citrat de trietil

6.2	Incompatibilităţi

Nu este cazul.

6.3	Perioada de valabilitate

3 ani

6.4	Precauţii speciale pentru păstrare

A se păstra la temperaturi sub 30oC. 
A se păstra în ambalajul original pentru a fi protejat de umiditate.

6.5	Natura şi conţinutul ambalajului

Blistere din Al/Al conţinând 7, 14 și 28 comprimate gastrorezistente.

Este posibil ca nu toate mărimile de ambalaj să fie comercializate.

[bookmark: OLE_LINK1]6.6	Precauţii speciale pentru eliminarea reziduurilor

Fără cerinţe speciale.

1.	DENUMIREA COMERCIALĂ A MEDICAMENTULUI

Nexium Control 20 mg capsule gastrorezistente


2.	COMPOZIŢIA CALITATIVĂ ŞI CANTITATIVĂ

Fiecare capsulă gastrorezistentă conţine esomeprazol 20 mg (sub formă de magneziu trihidrat)

Excipienţi cu efect cunoscut
Fiecare capsulă gastrorezistentă conţine zahăr 11,5 mg şi Roşu Allura AC (E129) 0,01 mg.

Pentru lista tuturor excipienţilor, vezi pct. 6.1.


3.	FORMA FARMACEUTICĂ

Capsulă gastrorezistentă.

Capsule de aproximativ 11 x 5 mm, cu un corp transparent, cu un capac violet marcat cu alb cu „NEXIUM 20 MG”. Capsula are o bandă centrală galbenă şi conţine pelete enterosolubile galbene şi violet. 


4.	DATE CLINICE

4.1	Indicaţii terapeutice

Nexium Control este indicat pentru tratamentul de scurtă durată al simptomelor de reflux (de exemplu pirozis şi regurgitare de acid gastric) la adulţi.

4.2	Doze şi mod de administrare

Doze
Doza recomandată este de 20 mg esomeprazol (o capsulă) pe zi.

Poate fi necesară administrarea de capsule timp de 2-3 zile consecutiv pentru a se obţine ameliorarea simptomelor. Durata de tratament este de până la 2 săptămâni. După ameliorarea completă a simptomelor, tratamentul trebuie întrerupt.

În cazul în careDacă simptomele se agravează sau dacă nu se obţine ameliorarea simptomelor în 2 săptămâni de tratament continuu, pacientul trebuie sfătuit  să se adreseze unui medic.

Grupe speciale de pacienţi
Pacienţi cu insuficienţă renală 
Nu este necesară ajustarea dozei la pacienţii cu insuficienţă renală. Din cauza experienţei limitate la pacienţii cu insuficienţă renală severă, aceşti pacienţi trebuie trataţi cu precauţie (vezi pct. 5.2).

Pacienţi cu insuficienţă hepatică
Nu este necesară ajustarea dozei la pacienţii cu insuficienţă hepatică uşoară până la moderată. Cu toate acestea, pacienţii cu insuficienţă hepatică severă trebuie să primească sfatul unui medic înaintea administrării Nexium Control (vezi pct 4.4 şi 5.2).

Pacienţi vârstnici (cu vârsta ≥ 65 de ani)
Nu este necesară ajustarea dozei la pacienţii vârstnici.

Copii şi adolescenţi 
Nu există utilizare relevantă a Nexium Control la copii şi adolescenţi cu vârstă sub 18 ani pentru tratamentul de scurtă durată al simptomelor de reflux (de exemplu pirozis şi regurgitare de acid gastric). 

Mod de administrare 
Administrare orală.
Capsulele trebuie înghiţite întregi cu jumătate de pahar cu apă. Capsulele nu trebuie mestecate, zdrobite sau deschise.

4.3	Contraindicaţii

Hipersensibilitate cunoscută la esomeprazol, benzimidazoli substituiţi sau la oricare dintre excipienţii enumeraţi la pct.6.1.

Administrarea concomitentă a esomeprazolului cu nelfinavir sau rilpivirină este contraindicată (vezi pct. 4.5).

4.4	Atenţionări şi precauţii speciale pentru utilizare

Generale
Pacienţii trebuie instruiţi să se adreseze unui medic dacă:

· Prezintă scădere semnificativă neintenţionată în greutate, vărsături recurente, disfagie, hematemeză sau melenă şi în cazul în care ulcerul gastric este suspectat sau diagnosticat deoarece tratamentul cu esomeprazol poate diminua simptomele şi poate întârzia diagnosticul. 

· Au avut ulcer gastric în antecedente sau li s-a efectuat o intervenţie chirurgicală gastrointestinală.

· Au urmat tratament simptomatic continuu pentru indigestie sau pirozis de mai multtimp de 4 sau mai multe săptămâni. Acest lucru poate fi un semn al unei afecțiuni mai grave.

· Au respirație șuierătoare frecventă, în special asociată cu arsuri la stomac.

· Au icter sau afecţiune hepatică severă.

· Au vârstă peste 55 de ani şi prezintă simptome noi sau modificate recent.

Pacienţii cu simptome de lungă durată de indigestie sau pirozis recurente trebuie să se adreseze medicului la intervale regulate. Pacienţii cu vârsta peste 55 de ani care urmează zilnic orice fel de tratament fără prescripţie medicală pentru indigestie sau pirozis trebuie să informeze farmacistul sau medicul.

Pacienţii nu trebuie să utilizeze Nexium Control ca o formă de  prevenţie de lungă durată.

Tratamentul cu inhibitori ai pompei de protoni (IPP) poate determina un risc uşor crescut de infecţii gastrointestinale cum sunt cele cu Salmonella şi Campylobacter, iar la pacienţii spitalizaţi posibil cu Clostridium difficile (vezi pct. 5.1).

Pacienţii trebuie să se adreseze medicului înainte de administrarea acestui medicament dacă urmează să efectueze o endoscopie sau un test respirator cu uree.

Administrarea concomitentă cu alte medicamente
Nu este recomandată administrarea concomitentă a esomeprazolului cu atazanavir (vezi pct. 4.5). În cazul în care se consideră că administrarea concomitentă a atazanavirului cu un inhibitor de pompă de protoni este inevitabilă, se recomandă o monitorizare clinică atentă cu o creştere a dozei de atazanavir până la 400 mg în asociere cu 100 mg ritonavir. Doza de 20 mg esomeprazol nu trebuie depăşită.

Esomeprazolul este un inhibitor CYP2C19. Când se începe sau se termină tratamentul cu esomeprazol, interacţiunile potenţiale cu medicamente metabolizate prin intermediul CYP2C19  trebuie luate în consideraţie. A fost observată o interacţiune între clopidogrel şi esomeprazol. Relevanţa clinică a acestei interacţiuni este incertă. Utilizarea de esomeprazol şi clopidogrel trebuie să fie descurajată (vezi pct. 4.5).

Pacienţii nu trebuie să utilizeze concomitent un alt inhibitor al pompei protonice (IPP) sau antagonist al receptorilor H2.

Interferențe cu testele de laborator 
Creșterea valorilor concentraţiilor plasmatice ale cromograninei A (CgA) poate interfera cu investigațiile pentru tumorile neuroendocrine. Pentru a evita această interferență, tratamentul cu Nexium Control trebuie oprit temporar, pentru cel puțin cinci zile înainte de evaluarea CgA (vezi pct. 5.1). Dacă, după evaluarea inițială, valorile concentraţiilor plasmatice ale CgA și gastrinei nu revin la valorile din intervalul de referință, trebuie repetate evaluările la 14 zile de la întreruperea tratamentului cu inhibitor de pompă de protoni.

Lupus eritematos cutanat subacut (LECS) 
Inhibitorii de pompă de protoni sunt asociați cu cazuri foarte rare de LECS. Dacă apar leziuni, mai ales în zonele expuse la soare ale pielii, și dacă acestea sunt însoțite de artralgie, pacientul trebuie să se adreseze imediat medicului, iar profesionistul în domeniul sănătății trebuie să ia în considerare oprirea administrării Nexium Control. Apariţia LECS după tratamentul anterior cu un inhibitor de pompă de protoni poate crește riscul de LECS în cazul utilizării altor inhibitori de pompă de protoni. 

Reacții adverse cutanate severe (RACS)
Foarte rar, în asociere cu esomeprazolul au fost raportate reacții adverse cutanate severe (RACS), de exemplu, eritem polimorf (EP), sindrom Stevens-Johnson (SJS), necroliză epidermică toxică (NET), reacție la medicament cu eozinofilie și simptome sistemice (DRESS), care pot pune viața în pericol sau pot fi fatale.

Pacienții trebuie să fie informați în legătură cu semnele și simptomele reacției adverse cutanate severe EP/SJS/NET/DRESS și să solicite imediat asistență medicală din partea medicului lor dacă observă orice semne și simptome care ar putea-o indica. Esomeprazolul trebuie întrerupt imediat la apariția de semne și simptome ale reacțiilor cutanate severe, și trebuie să se acorde îngrijire medicală suplimentară/să se efectueze o monitorizare atentă după nevoi. Administrarea nu trebuie să se reia la pacienții cu EP/SJS/NET/DRESS.

Zahăr
Acest medicament conţine sfere de zahăr (sucroză). Pacienţii cu afecţiuni ereditare rare de intoleranţă la fructoză, sindrom de malabsorbţie la glucoză-galactoză sau insuficienţă a zaharazei-izomaltazei nu trebuie să utilizeze acest medicament.

Sodiu
Acest medicament conține sodiu mai puțin de 1 mmol (23 mg) per capsulă, adică practic „nu conține sodiu”.

Roşu Allura AC (E129)
Acest medicament conține agentul colorant azo-derivat, Roşu Allura AC (E129), care poate provoca reacţii alergice.

4.5	Interacţiuni cu alte medicamente şi alte forme de interacţiune

Studii cu privire la interacţiune au fost realizate numai la adulţi.
Efectele esomeprazolului asupra farmacocineticii altor medicamente
Deoarece esomeprazolul este un enantiomer al omeprazolului trebuie luate în considerare interacţiunile raportate cu omeprazol.
 
Inhibitori ai proteazei 
S-a raportat faptul că omeprazolul interacţionează cu unii inhibitori ai proteazei. Importanţa clinică şi mecanismele din spatele acestor interacţiuni raportate nu sunt întotdeauna cunoscute. Creşterea pH-ului gastric în timpul tratamentului cu omeprazol poate modifica absorbţia inhibitorilor proteazei. Alte mecanisme posibile de interacţiune sunt prin inhibarea CYP2C19.

Pentru atazanavir şi nelfinavir, s-a raportat scăderea valorilor serice la administrarea concomitentă cu omeprazol, motiv pentru care nu este recomandată administrarea lor concomitentă. Administrarea concomitentă de omeprazol (40 mg o dată pe zi) cu atazanavir 300 mg/ritonavir 100 mg la voluntarii sănătoşi a determinat o reducere substanţială a expunerii la atazanavir (o scădere de aproximativ 75% a ASC, Cmax şi Cmin). Creşterea dozei de atazanavir la 400 mg nu a compensat impactul omeprazolului asupra expunerii la atazanavir. Administrarea concomitentă a omeprazolului (20 mg o dată pe zi) cu atazanavir 400 mg/ritonavir 100 mg la voluntari sănătoşi a evidenţiat o scădere cu aproximativ 30% a expunerii la atazanavir faţă de expunerea observată la administrarea atazanavir 300 mg/ritonavir 100 mg o dată pe zi fără administrare de omeprazol 20 mg o dată pe zi. Administrarea concomitentă a omeprazolului (40 mg o dată pe zi) a redus valoarea medie a ASC, Cmax şi Cmin pentru nelfinavir cu 36 - 39% şi valoarea medie a ASC, Cmax şi Cmin pentru metabolitul activ farmacologic M8 a fost redusă cu 75 - 92%. Din cauza efectelor farmacodinamice şi proprietăţilor farmacocinetice similare ale omeprazolului şi esomeprazolului, administrarea concomitentă a esomeprazolului cu atazanavir nu este recomandată şi cu nelfinavir este contraindicată (vezi pct. 4.3 şi 4.4).

Pentru saquinavir (administrat concomitent cu ritonavir) s-a raportat creşterea valorilor serice (80-100%) în timpul tratamentului concomitent cu omeprazol (40 mg o dată pe zi). Tratamentul cu omeprazol 20 mg o dată pe zi nu a avut efect asupra expunerii la darunavir (administrat concomitent cu ritonavir) şi amprenavir (administrat concomitent cu ritonavir).

Tratamentul cu esomeprazol 20 mg o dată pe zi nu a avut efect asupra expunerii la amprenavir (cu sau fără administrare concomitentă de ritonavir). Tratamentul cu omeprazol 40 mg o dată pe zi nu a avut efect asupra expunerii la lopinavir (administrat concomitent cu ritonavir). 

Metotrexat 
Atunci când este administrat împreună cu inhibitori de pompă de protoni (IPP), la unii pacienţi s-a raportat o creştere a concentraţiilor plasmatice de metotrexat. Întreruperea temporară a administrării esomeprazolului poate fi luată în considerare, în cazul administrării de doze mari de metotrexat.

Tacrolimus
S-a raportat că administrarea concomitentă de esomeprazol creşte concentraţiile plasmatice de tacrolimus. Este necesară instituirea unei monitorizări intense a concentraţiilor plasmatice de tacrolimus, precum şi a funcţiei renale (clearance-ul creatininei) şi, la nevoie, trebuie ajustată doza de tacrolimus.

Medicamente cu absorbţie dependentă de pH
Supresia acidităţii gastrice în timpul tratamentului cu esomeprazol şi alţi inhibitori ai pompei de protoni (IPP), poate determina scăderea sau creşterea absorbţiei medicamentelor cu o absorbţie dependentă de pH-ul gastric. Absorbţia medicamentelor administrate oral precum ketoconazol, itraconazol, şi erlotinib și levotiroxină poate scădea și poate fi necesară ajustarea dozei în timpul tratamentului cu esomeprazol, iar absorbţia digoxinei poate creşte în timpul tratamentului cu esomeprazol.

Tratamentul concomitent cu omeprazol (20 mg zilnic) şi digoxină la subiecţii sănătoşi, a determinat o creştere a biodisponibilităţii digoxinei cu 10% (până la 30% la doi din zece subiecţi). Toxicitatea digoxinei a fost rareori raportată. Cu toate acestea, este necesară prudenţă când esomeprazolul este administrat în doze mari la pacienţii vârstnici. Monitorizarea terapeutică a digoxinei trebuie intensificată. 

Medicamente metabolizate de către CYP2C19
Esomeprazolul inhibă CYP2C19, principala enzimă care metabolizează esomeprazolul. Astfel, când esomeprazolul este asociat cu alte medicamente care sunt metabolizate de către CYP2C19, cum sunt warfarina, fenitoina, citalopram, imipramina, clomipramina, diazepam  etc., concentraţia plasmatică a acestor medicamente poate fi crescută şi poate fi necesară reducerea dozelor. În cazul clopidogrelului, un promedicament care este transformat în metabolitul său activ pe calea CYP2C19, concentraţiile plasmatice ale metabolitului activ pot fi scăzute. 

Warfarina
Administrarea concomitentă a 40 mg omeprazol la pacienţii trataţi cu warfarină în cadrul unui studiu clinic, a arătat că timpii de coagulare se aflau în intervalul valorilor normale. Cu toate acestea, după punerea pe piaţă a medicamentului, în timpul tratamentului concomitent, au fost raportate câteva cazuri izolate de INR crescut, semnificative clinic. Se recomandă monitorizarea pacienţilor la iniţierea şi întreruperea tratamentului concomitent cu esomeprazol, pe parcursul tratamentului cu warfarină sau cu alţi derivaţi cumarinici.

Clopidogrel
Rezultatele din studiile clinice la indivizii sănătoşi au evidenţiat interacţiuni farmacocinetice (FC)/farmacodinamice (FD) între clopidogrel (300 mg ca doză de iniţiere urmată de 75 mg/zi) şi esomeprazol (40 mg zilnic pe cale orală) determinând scăderea expunerii la metabolitul activ al clopidogrelului în medie cu 40% şi o scădere a inhibării plachetare maxime (induse de ADP) cu 14% . 

Într-un studiu clinic la indivizii sănătoşi, expunerea la metabolitul activ al clopidogrelului a fost scăzută cu aproximativ 40% atunci când o combinaţie de doze fixe de 20 mg esomeprazol + 81 mg acid acetilsalicilic a fost administrată împreună cu clopidogrel, comparativ cu clopidogrel administrat singur. Cu toate acestea valorile maxime de inhibiţie a agregării pachetare (induse de ADP) la aceşti indivizi au fost similare în ambele grupuri.

În studiile observaţionale şi clinice au fost raportate date contradictorii cu privire la implicaţiile clinice ale acestei interacţiuni farmacocinetică/farmacodinamie în ceea ce priveşte evenimentele cardiovasculare majore. Ca măsură de precauţie, utilizarea concomitentă de esomeprazol şi clopidogrel trebuie să fie descurajată.

Fenitoină
Administrarea concomitentă a 40 mg esomeprazol a determinat o creştere cu 13% a concentraţiei plasmatice a fenitoinei la pacienţii epileptici. Se recomandă monitorizarea concentraţiilor plasmatice de fenitoină la începutul sau la întreruperea tratamentului cu esomeprazol.

Voriconazol
Omeprazol (40 mg zilnic) a determinat o creştere a Cmax şi ASC pentru voriconazol (un substrat CYP2C19) cu 15% şi respectiv 41%.

Cilostazol
Omeprazolul, ca şi esomeprazolul acţionează ca inhibitori ai CYP2C19. Într-un studiu încrucişat, omeprazol administrat în doze de 40 mg la subiecţii sănătoşi, a determinat creşterea Cmax şi ASC a cilostazolului cu 18% şi respectiv 26%, iar pentru unul dintre metaboliţii săi activi, cu 29% şi respectiv  69%.

Cisapridă
La voluntarii sănătoşi, administrarea concomitentă a 40 mg esomeprazol a determinat o creştere cu 32% a ariei de sub curba concentraţiei plasmatice în funcţie de timp (ASC) şi o prelungire cu 31% a timpului de înjumătăţire plasmatică prin eliminare (t1/2), dar nu şi o creştere semnificativă a concentraţiilor plasmatice maxime pentru cisapridă. Prelungirea uşoară a intervalului QTc observată după administrarea cisapridei în monoterapie nu a fost prelungită suplimentar când cisaprida s-a administrat concomitent cu esomeprazol.

Diazepam
Administrarea concomitentă a 30 mg esomeprazol a determinat o scădere cu 45% a clearance-ului diazepamului, substrat al CYP2C19.

Medicamente investigate fără interacţiuni relevante clinic 
Amoxicilina şi chinidina
S-a demonstrat că esomeprazolul nu are efecte relevante din punct de vedere clinic asupra farmacocineticii amoxicilinei sau chinidinei.

Naproxen sau rofecoxib 
Studiile care au evaluat administrarea concomitentă a esomeprazol şi naproxen sau rofecoxib nu au identificat interacţiuni farmacocinetice relevante clinic în timpul studiilor de scurtă durată.

Efecte ale altor medicamente asupra parametrilor farmacocinetici ai esomeprazolului
Inhibitorii CYP2C19 şi/sau CYP3A4
Esomeprazolul este metabolizat de către CYP2C19 şi CYP3A4. Administrarea concomitentă a esomeprazolului cu alt inhibitor al CYP3A4, claritromicina (500 mg de două ori pe zi), a determinat o dublare a expunerii (ASC) la esomeprazol. Administrarea concomitentă a esomeprazolului cu un inhibitor concomitent al CYP2C19 şi CYP3A4 poate duce la o creştere mai mare decât dublul expunerii la esomeprazol. Inhibitorul CYP2C19 şi CYP3A4, voriconazol, a crescut ASCτ pentru omeprazol cu 280%. Ajustarea dozei de esomeprazol nu este de obicei necesară în niciuna dintre aceste situaţii. Cu toate acestea, trebuie luată în considerare ajustarea dozelor în cazul pacienţilor cu insuficienţă hepatică severă şi în cazul indicaţiei de tratament de lungă durată.

Medicamente inductoare ale  CYP2C19 şi/sau CYP3A4
Substanţele active cunoscute ca inductoare ale CYP2C19 sau CYP3A4 sau ale ambelor (cum sunt rifampicina şi sunătoarea (Hypericum perforatum)) pot duce la scăderea concentraţiilor plasmatice de esomeprazol, prin creşterea ratei de metabolizare a esomeprazolului. 

4.6	Fertilitatea, sarcina şi alăptarea

Sarcina
Conform unui număr moderat de date privind femeile gravide (între 300-1000 de rezultate obţinute la gravide), nu s-au evidenţiat efecte malformative sau efecte toxice feto/neo-natale ale esomeprazolului.
Studiile la animale nu au evidenţiat efecte dăunătoare directe sau indirecte toxice asupra funcţiei de reproducere (vezi pct. 5.3).
Ca măsură de precauţie, este de preferat evitarea utilizării Nexium Control în timpul sarcinii.

Alăptarea
Informații limitate indică faptul că esomeprazolul este excretat în laptele matern. Nu se cunoaşte dacă esomeprazolul/metaboliţii sunt excretaţi în lapte, la om. Nu există suficiente informaţii în ceea priveşte efectul esomeprazolului la sugari/copii. Esomeprazol nu trebuie utilizat în timpul alăptării.

Fertilitatea
Studiile la animale cu un amestec racemic de omeprazol administrat oral nu au evidenţiat efecte directe asupra fertilităţii.
 
4.7	Efecte asupra capacităţii de a conduce vehicule şi de a folosi utilaje

Esomeprazolul are influenţă mică asupra capacităţii de a conduce vehicule sau de a folosi utilaje. Pot să apară reacţii adverse mai puţin frecvente cum sunt ameţeală şi tulburări de vedere (vezi pct. 4.8). Dacă aceste reacţii adverse apar, pacienţii nu trebuie să conducă vehicule sau să folosească utilaje. 

4.8	Reacţii adverse

Rezumatul profilului de siguranţă
Cefaleea, durerea abdominală, diareea şi greaţa sunt cele mai frecvent raportate reacţii adverse din studiile clinice (de asemenea şi după punerea pe piaţă). Suplimentar, profilul de siguranţă este similar pentru diferite forme farmaceutice, indicaţii terapeutice, grupe de vârstă şi grupe de pacienţi. Nu s-a identificat o relaţie între doza administrată şi reacţiile adverse.

Lista reacţiilor adverse prezentată sub formă de tabel 
Următoarele reacţii adverse au fost identificate sau suspectate în cadrul programelor de studii clinice pentru esomeprazol şi după punerea pe piaţă a medicamentului. Reacţiile adverse sunt clasificate de MeDRA în funcţie de frecvenţă: foarte frecvente (>1/10); frecvente: (≥1/100 şi <1/10); mai puţin frecvente (≥1/1000 şi <1/100); rare (≥1/10000 şi <1/1000); foarte rare (<1/10000); cu frecvenţă necunoscută (care nu pot fi estimată din datele disponibile).

	
	Frecvente
	Mai puţin frecvente
	Rare
	Foarte rare
	Cu frecvenţă necunoscută

	Tulburări hematologice şi limfatice

	
	
	leucopenie, trombocitopenie
	agranulocitoză pancitopenie
	

	Tulburări ale sistemului imunitar

	
	
	reacţii de hipersensibilitate, de exemplu febră, angioedem, reacţii anafilactice/şoc 
	
	

	Tulburări metabolice şi de nutriţie

	
	edeme periferice
	hiponatremie
	
	hipomagneziemie; hipomagneziemie severă care poate fi corelată cu hipocalcemia; hipomagneziemia se poate manifesta  ca rezultat al hiponatremiei

	Tulburări psihice

	
	insomnie
	agitaţie, confuzie, depresie
	agresivitate, halucinaţii
	

	Tulburări ale sistemului nervos
	cefalee
	ameţeli, parestezii, somnolenţă
	tulburări ale gustului
	
	

	Tulburări oculare

	
	
	vedere înceţoşată
	
	

	Tulburări acustice şi vestibulare

	
	vertij
	
	
	

	Tulburări respiratorii, toracice şi mediastinale

	
	
	bronhospasm
	
	

	Tulburări gastrointestinale

	dureri abdominale, constipaţie, diaree, flatulenţă, greaţă/vărsături, polipi ai glandelor fundice (benigni)
	xerostomie
	stomatită, candidoză gastro-intestinală
	
	colită microscopică 

	Tulburări hepatobiliare

	
	creştere a valorilor serice ale enzimelor hepatice
	hepatită însoţită sau nu de icter
	insuficienţă hepatică, encefalopatie la pacienţii cu afecţiuni hepatice preexistente
	

	Afecţiuni cutanate şi ale ţesutului subcutanat

	
	dermatită, prurit, erupţie cutanată tranzitorie, urticarie
	alopecie, fotosensibilizare
	eritem polimorf, sindrom Stevens-Johnson, necroliză epidermică toxică (NET), reacție la medicament cu eozinofilie și simptome sistemice (DRESS)
	lupus eritematos cutanat subacut (vezi pct. 4.4)

	Tulburări musculo-scheletice şi ale ţesutului conjunctiv 

	
	
	artralgie, mialgie
	slăbiciune musculară
	

	Tulburări renale şi ale căilor urinare

	
	
	
	nefrită interstiţială
	

	Tulburări ale aparatului genital şi sânului

	
	
	
	ginecomastie
	

	Tulburări generale şi la nivelul locului de administrare

	
	
	stare generală de rău, diaforeză
	
	



Raportarea reacţiilor adverse suspectate
Este importantă raportarea reacţiilor adverse suspectate după autorizarea medicamentului . Acest lucru
permite monitorizarea continuă a raportului beneficiu/risc al medicamentului. Profesioniştii din
domeniul sănătăţii sunt rugaţi să raporteze orice reacţie adversă suspectată prin intermediul sistemului naţional de raportare, astfel cum este menţionat în Anexa V.

4.9	Supradozaj

Experienţa este limitată în ceea ce priveşte supradozajul intenţionat. Simptomele descrise în legătură cu doza de 280 mg au fost simptome gastrointestinale şi slăbiciune. Administrarea de doze unice de 80 mg esomeprazol pe cale orală a rămas fără urmări negative. Nu se cunoaşte un antidot specific. Esomeprazolul se leagă în proporţie mare de proteinele plasmatice şi, ca urmare, nu este rapid eliminat prin dializă. Tratamentul trebuie să fie simptomatic şi trebuie utilizate măsuri generale de susţinere a funcţiilor vitale.


5.	PROPRIETĂŢI FARMACOLOGICE

5.1 	Proprietăţi farmacodinamice

Grupa farmacoterapeutică: Medicamente pentru tratamentul tulburărilor legate de hiperaciditate, inhibitori de pompă de protoni,
Codul ATC: A02BC05.

Esomeprazolul este izomerul S- al omeprazolului şi reduce secreţia acidă gastrică printr-un mecanism de acţiune ţintit specific. Este un inhibitor specific al pompei acide din celulele parietale. Ambii izomeri -S şi -R ai omeprazolului au activitate farmacodinamică similară.

Mecanism de acţiune
Esomeprazolul este o bază slabă şi este concentrat şi transformat în forma activă în mediul puternic acid din canaliculii secretorii ai celulei parietale, unde inhibă enzima H+/K+ ATP-aza (enzimă care reprezintă pompa de protoni), inhibând atât secreţia acidă bazală cât şi secreţia acidă provocată.

Efecte farmacodinamice
După administrarea orală a unor doze de 20 mg şi 40 mg esomeprazol, efectul apare în decurs de o oră. După administrarea de doze repetate de 20 mg esomeprazol o dată pe zi timp de 5 zile, valoarea medie a secreţiei maxime de acid după stimularea cu pentagastrină este scăzută cu 90% când este măsurată la 6-7 ore după administrarea dozei în cea de-a cincea zi.

După cinci zile de administrare orală a unor doze de 20 mg şi 40 mg esomeprazol, s-a menţinut un pH gastric peste 4 pentru un timp mediu de 13 ore respectiv 17 ore din 24 de ore, la pacienţii cu boală de reflux gastroesofagian simptomatică (BRGE). Procentul de pacienţi la care s-a menţinut pH-ul intragastric peste 4 pentru cel puţin 8, 12, respectiv 16 ore a fost de 76%, 54%, respectiv 24% pentru esomeprazol 20 mg. Procentele corespunzătoare pentru esomeprazol 40 mg au fost 97%, 92%, respectiv 56%. 

După administrarea orală de esomeprazol, utilizând ASC ca parametru surogat pentru concentraţia plasmatică, s-a evidenţiat o relaţie între inhibarea secreţiei acide şi expunere.

Pe durata tratamentului cu medicamente antisecretorii, concentraţia plasmatică a gastrinei crește, ca reacție la secreția scăzută de acid. Valorile concentraţiilor plasmatice ale CgA cresc și ca urmare a acidității gastrice scăzute. Valoarea crescută a concentraţiilor plasmatice ale CgA poate interfera cu investigațiile pentru tumorile neuroendocrine. 
Dovezile publicate disponibile sugerează că tratamentul cu inhibitori de pompă de protoni trebuie întrerupt cu 5 zile până la 2 săptămâni înainte de evaluările CgA. Astfel, valorile CgA fals crescute ca urmare a tratamentului cu IPP au posibilitatea să revină la valorile din intervalul de referință.

La unii pacienţi care au efectuat tratament de lungă durată cu esomeprazol a fost observată o creştere a numărului celulelor ECL posibil în relaţie cu valorile serice crescute ale gastrinei.

Scăderea acidităţii  gastrice datorată unor cauze diverse, inclusiv utilizării inhibitorilor de pompă de protoni, creşte numărul de bacterii prezente în mod normal în tractul gastrointestinal. Tratamentul cu inhibitori de pompă de protoni poate determina o uşoară creştere a riscului de infecţii gastrointestinale, cum sunt cele cu Salmonella şi Campylobacter şi posibil cu Clostridium difficile la pacienţii spitalizaţi.

Eficacitate clinică
S-a demonstrat că esomeprazol 20 mg este eficace în tratamentul pirozisului frecvent la subiecţii care au utilizat o doză la 24 de ore timp de 2 săptămâni. În două studii clinice pilot, randomizate, dublu-orb, multicentrice, controlate placebo 234 de pacienţi cu antecedente recente de pirozis au fost trataţi cu 20 mg esomeprazol timp de 4 săptămâni. Simptomele asociate cu refluxul de acid gastric (de exemplu pirozis şi regurgitarea acidă) au fost evaluate retrospectiv pe o perioadă de 24 de ore. În ambele studii esomeprazol 20 mg s-a dovedit semnificativ superior faţă de placebo în ceea ce priveşte criteriul de evaluare final principal, rezoluţia completă a pirozisului, definit ca absenţa episoadelor de pirozis în ultimele 7 zile înainte de vizita finală (33,9% - 41,6% comparativ cu placebo 11,9 - 13,7%, (p<0,001). Criteriul de evaluare final secundar de rezoluţie completă a pirozisului, definit ca absenţa pirozisului din înregistrările din cardul pacientului timp de 7 zile consecutive, a fost semnificativ statistic atât în săptămâna 1 (10,0% - 15,2% comparativ cu placebo 0,9% - 2,4%, p = 0,014, p<0,001), cât şi în săptămâna 2 (25,2% - 35,7% comparativ cu placebo 3,4% - 9,0%, p<0,001). 

Alte criterii de evaluare finale secundare au susţinut criteriul de evaluare final principal, inclusiv ameliorarea pirozisului în săptămâna 1 şi săptămâna 2, procentul de perioade de 24 de ore fără pirozis în săptămâna 1 şi săptămâna 2, valoarea medie a severităţii pirozisului în săptămâna 1 şi săptămâna 2 şi durata până la rezoluţia susţinută a pirozisului pe o perioadă de 24 de ore şi în timpul nopţii, în comparaţie cu placebo.
Aproximativ 78% din pacienţii trataţi cu esomeprazol 20 mg au raportat prima ameliorare a pirozisului în prima săptămână de tratament, în comparaţie cu 52 - 58% dintre pacienţii care au utilizat placebo. Durata până la rezoluţia susţinută a pirozisului, definită ca prima înregistrare a 7 zile consecutive fără pirozis, a fost semnificativ mai scurtă la pacienţii trataţi cu esomeprazol 20 mg (39,7% - 48,7% până în ziua 14, în comparaţie cu placebo 11,0% - 20,2%).

Timpul mediu până la prima ameliorare a pirozisului pe timp de noapte a fost de 1 zi, semnificativ statistic în comparaţie cu placebo într-unul din studii (p=0,048) şi aproape semnificativ în celălalt studiu (p=0,069). Aproximativ 80% din nopţi au fost fără pirozis la toate perioadele de timp iar 90% din nopţi au fost lipsite de pirozis în saptămâna 2 a fiecărui studiu clinic, în comparaţie cu 72,4 - 78,3% pentru placebo. Evaluarea investigatorului în ceea ce priveşte rezoluţia pirozisului a fost consecventă cu evaluarea pacienţilor, demonstrând diferenţe semnificative statistic între esomeprazol (34,7% - 41,8%) comparativ cu placebo (8,0% - 11,4%). Investigatorii au evidenţiat, de asemenea, că esomeprazolul este semnificativ mai eficace decât placebo în tratarea regurgitaţiei acide (58,5% ‑ 63,6% comparativ cu placebo 28,3% - 37,4%) în evaluarea din săptămâna a 2-a.

În urma Evaluării Totale a Tratamentului (OTE) la pacienţi în săptămâna 2, 78,0 - 80,7% dintre pacienţii trataţi cu esomeprazol 20 mg, în comparaţie cu 72,4 - 78,3% pentru placebo, au raportat o îmbunătăţire a stării lor. Majoritatea au evaluat aceste schimbări în realizarea activităţilor zilnice ca fiind Importante sau Foarte Importante (79 - 86% în săptămâna 2).

5.2	Proprietăţi farmacocinetice

Absorbţie
Esomeprazolul este instabil în mediu acid şi se administrează oral sub formă de granule enterosolubile. In vivo, conversia la izomerul R este neglijabilă. Absorbţia esomeprazolului este rapidă, cu concentraţii plasmatice maxime care apar la aproximativ 1-2 ore după administrarea dozei. Biodisponibilitatea absolută este de 64% după o doză unică de 40 mg şi creşte la 89% după administrarea de doze unice zilnice repetate. Valorile corespunzătoare pentru 20 mg esomeprazol sunt 50%, respectiv 68%. Ingestia de alimente întârzie şi scade absorbţia esomeprazolului, cu toate că acest lucru nu influenţează semnificativ efectul esomeprazolului asupra acidităţii gastrice.

Distribuţie
Volumul aparent de distribuţie la starea de echilibru la subiecţii sănătoşi este de aproximativ 0,22 l/kg. Esomeprazolul se leagă de proteinele plasmatice în proporţie de 97%.

Metabolizare 
Esomeprazolul este complet metabolizat prin intermediul citocromului P450 (CYP). Cea mai mare parte a metabolizării esomeprazolului depinde de polimorfismul  enzimei CYP2C19 responsabilă de formarea metaboliţilor, hidroxi- şi dismetil ai esomeprazol. Restul depinde de o altă izoenzimă specifică, CYP3A4, responsabilă pentru formarea esomeprazol sulfonei, principalul metabolit plasmatic.

Eliminare
Parametrii de mai jos reflectă, în principal, proprietăţile farmacocinetice la persoanele care au enzima CYP2C19 funcţională, denumiţi metabolizatori cu activitate enzimatică extensivă.

Clearance-ul plasmatic total este de aproximativ 17 l/oră după administrarea unei doze unice şi de aproximativ 9 l/oră după administrări repetate. Timpul de înjumătăţire plasmatică prin eliminare este de aproximativ 1,3 ore după administrarea de doze unice zilnice repetate. Esomeprazol este eliminat complet din plasmă între administrări fără nicio tendinţă de acumulare în timpul administrării zilnice unice. Metabolitul principal al esomeprazolului nu are niciun efect asupra secreţiei gastrice acide. Aproximativ 80% dintr-o doză orală de esomeprazol se excretă ca metabolit în urină, iar restul prin materiile fecale. Mai puţin de 1% din compusul părinte se regăseşte în urină.

Linearitate/non- linearitate
Farmacocinetica esomeprazolului a fost studiată la doze de până la 40 mg administrate de două ori pe zi. Aria de sub curba concentraţiei plasmatice în funcţie de timp creşte după administrări repetate de esomeprazol. Această creştere este dependentă de doză şi determină o creştere mai mult decât proporţională cu doza a ASC după administrări repetate. Acestă dependenţă de doză şi timp se datorează unei scăderi a metabolizării la primul pasaj şi clearance-ului sistemic, probabil ca urmare a inhibării enzimei CYP2C19 de către esomeprazol şi/sau metabolitul său sulfonă. 

Grupe speciale de pacienţi
Metabolizatori cu activitate enzimatică lentă 
Aproximativ 2,9±1,5% din populaţie nu prezintă enzima CYP2C19 funcţională şi se numesc 
metabolizatori cu activitate enzimatică lentă. La aceşti indivizi, metabolizarea esomeprazolului este probabil catalizată, în principal, de către CYP3A4. După administrarea de doze unice zilnice repetate a 40 mg esomeprazol, valoarea medie a ariei de sub curba concentraţiei plasmatice în funcţie de timp a fost cu aproximativ 100% mai mare la metabolizatorii cu activitate enzimatică lentă decât la subiecţii cu enzimă CYP2C19 funcţională (metabolizatorii cu activitate enzimatică extensivă). Media concentraţiilor plasmatice maxime a înregistrat o creştere cu aproximativ 60%.
Aceste aspecte nu au nicio implicare asupra dozelor de esomeprazol.

Sex
După administrarea unei doze unice de 40 mg esomeprazol, valoarea medie a ariei de sub curba concentraţiei plasmatice în funcţie de timp este cu aproximativ 30% mai mare la femei decât la bărbaţi. Nu se observă diferenţe între sexe după administrarea repetată de doze zilnice unice. Aceste aspecte nu au nicio implicare asupra dozelor de esomeprazolului.

Insuficienţa hepatică 
Metabolizarea esomeprazolului la pacienţii cu disfuncţie hepatică uşoară până la moderată poate fi afectată. Rata metabolizării este scăzută la pacienţii cu disfuncţie hepatică severă, determinând dublarea ariei de sub curba concentraţiei plasmatice în funcţie de timp a esomeprazolului. Ca urmare, la pacienţii cu disfuncţie severă nu trebuie depăşită o doză maximă de 20 mg. Esomeprazolul sau metaboliţii săi principali nu prezintă tendinţă de acumulare la administrarea unei doze zilnice unice.

Insuficienţa renală
Nu s-au efectuat studii la pacienţii cu funcţie renală redusă. Deoarece rinichii sunt responsabili pentru excreţia metaboliţilor esomeprazolului, dar nu şi pentru eliminarea compusului parental, nu se aşteaptă ca metabolizarea esomeprazolului să fie modificată la pacienţii cu insuficienţă renală.

Pacienţii vârstnici (cu vârsta ≥65 ani)
Metabolismul esomeprazolului nu este modificat semnificativ la subiecţii vârstnici (cu vârsta cuprinsă între 71 şi 80 ani).

5.3	Date preclinice de siguranţă

Datele non-clinice nu au evidenţiat niciun risc special pentru om pe baza studiilor convenţionale 
farmacologice privind evaluarea siguranţei, toxicitatea după doze repetate, genotoxicitatea şi 
toxicitatea asupra funcţiei de reproducere şi dezvoltării. Reacţiile adverse neobservate în studiile 
clinice, dar semnalate la animale la valori ale expunerii similare cu cele clinice şi cu posibilă relevanţă 
pentru utilizarea clinică, au fost următoarele:
Studiile de carcinogeneză efectuate la şobolan, cu amestecul racemic, au arătat o hiperplazie a 
celulelor gastrice ECL şi tumori carcinoide. Aceste efecte gastrice la şobolan au fost rezultatul unei 
hipergastrinemii susţinute şi pronunţate, secundară reducerii secreţiei de acid gastric şi au fost 
observate după tratamentul de lungă durată la şobolan cu inhibitori ai secreţiei acide gastrice.


6.	PROPRIETĂŢI FARMACEUTICE

6.1	Lista excipienţilor

Conţinutul capsulei
Monostearat de glicerol 40-55
Hidroxipropilceluloză 
Hipromeloză 2910 (6 mPa·s)
Stearat de magneziu
Copolimer acid metacrilic-acrilat de etil (1:1) dispersie 30%
Polisorbat 80
Sfere de zahăr (zaharoză şi amidon de porumb)
Talc
Citrat de trietil
Carmin (E120)
Carmin indigo (E132)
Dioxid de titan (E171)
Oxid de fer (galben) (E172)

Învelişul capsulei
Gelatină
Carmin indigo (E132)
Eritrozină (E127)
Roşu Allura AC (E129)

Cerneala de imprimare
Povidonă K-17
Propilenglicol
Şelac
Hidroxid de sodiu
Dioxid de titan (E171)

Banda
Gelatină
Oxid de fer (galben) (E172)

6.2	Incompatibilităţi

Nu este cazul.

6.3	Perioada de valabilitate

3 ani

6.4	Precauţii speciale pentru păstrare

A se păstra la temperaturi sub 30oC. 
A se păstra în ambalajul original pentru a fi protejat de umiditate.

6.5	Natura şi conţinutul ambalajului

Flacon de polietilenă de înaltă densitate (PEID) cu un sistem de închidere cu dispozitiv de etanşare şi securizat pentru copii conţinând 14 capsule gastrorezistente. Flaconul conţine, de asemenea, un recipient etanşat cu gel de siliciu desicant.

Nexium Control capsule este disponibil în ambalaje conținând 14 și 28 capsule. Este posibil ca nu toate mărimile de ambalaj să fie comercializate.

6.6	Precauţii speciale pentru eliminarea reziduurilor

Fără cerinţe speciale.


7.	DEŢINĂTORUL AUTORIZAŢIEI DE PUNERE PE PIAŢĂ

Haleon Ireland Dungarvan Limited, 
Knockbrack, 
Dungarvan, 
Co. Waterford,
Irlanda


8.	NUMĂRUL(ELE) AUTORIZAŢIEI DE PUNERE PE PIAŢĂ

EU/1/13/860/003
EU/1/13/860/005


9.		DATA PRIMEI AUTORIZĂRI SAU A REÎNNOIRII AUTORIZAŢIEI

Data primei autorizări: 26 August 2013
Data ultimei reînnoiri a autorizației: 25 iunie 2018


10.		DATA REVIZUIRII TEXTULUI

Ianuarie 2025

Informaţii detaliate privind acest medicament sunt disponibile pe web-site-ul Agenţiei Europene a Medicamentului http://www.ema.europa.eu.
























ANEXA II

A.	FABRICANTUL (FABRICANŢII) RESPONSABIL(I) PENTRU ELIBERAREA SERIEI

B.	CONDIŢII SAU RESTRICŢII PRIVIND FURNIZAREA ŞI UTILIZAREA

C.	ALTE CONDIŢII ŞI CERINŢE ALE AUTORIZAŢIEI DE PUNERE PE PIAŢĂ

D.	CONDIŢII SAU RESTRICŢII PRIVIND UTILIZAREA SIGURĂ ŞI EFICACE A MEDICAMENTULUI

A.	FABRICANTUL (FABRICANŢII) RESPONSABIL(I) PENTRU ELIBERAREA SERIEI

Numele şi adresa fabricantului responsabil pentru eliberarea seriei

[bookmark: _Hlk126569066]Haleon Italy Manufacturing S.r.l.
Via Nettunense, 90 
04011 Aprilia (LT) 
Italia

Prospectul tipărit al medicamentului trebuie să menţioneze numele şi adresa fabricantului responsabil pentru eliberarea seriei respective.


B.	CONDIŢII SAU RESTRICŢII PRIVIND FURNIZAREA ŞI UTILIZAREA

Medicament care nu se eliberează pe bază de prescripţie medicală.


C.	ALTE CONDIŢII ŞI CERINŢE ALE AUTORIZAŢIEI DE PUNERE PE PIAŢĂ

· Rapoartele periodice actualizate privind siguranţa 

Cerinţele pentru depunerea rapoartelor periodice actualizate privind siguranţa pentru acest medicament sunt prezentate în lista de date de referinţă şi frecvenţe de transmitere la nivelul Uniunii (lista EURD), menţionată la articolul 107c alineatul (7) din Directiva 2001/83/CE şi orice actualizări ulterioare ale acesteia publicată pe portalul web european privind medicamentele.


D.	CONDIŢII SAU RESTRICŢII CU PRIVIRE LA UTILIZAREA SIGURĂ ŞI EFICACE A MEDICAMENTULUI  

· Planul de management al riscului (PMR)

DAPP se angajează să efectueze activităţile şi intervenţiile de farmacovigilenţă necesare detaliate în PMR‑ul aprobat şi prezentat în modulul 1.8.2 al autorizaţiei de punere pe piaţă şi orice actualizări ulterioare aprobate ale PMR-ului.

O versiune actualizată a PMR trebuie depusă:
· la cererea Agenţiei Europene pentru Medicamente;
· la modificarea sistemului de management al riscului, în special ca urmare a primirii de informaţii noi care pot duce la o schimbare semnificativă în raportul beneficiu/risc sau ca urmare a atingerii unui obiectiv important (de farmacovigilenţă sau de reducere la minimum a riscului). 

























ANEXA III

ETICHETAREA ŞI PROSPECTUL
























A. ETICHETAREA


INFORMAŢII CARE TREBUIE SĂ APARĂ PE AMBALAJUL SECUNDAR

CUTIE 


1.	DENUMIREA COMERCIALĂ A MEDICAMENTULUI

Nexium Control 20 mg comprimate gastrorezistente

esomeprazol 


2.	DECLARAREA SUBSTANŢEI(LOR) ACTIVE

Fiecare comprimat gastrorezistent conţine esomeprazol 20 mg (sub formă de magneziu trihidrat).


3.	LISTA EXCIPIENŢILOR

Conţine zahăr. Vezi prospectul pentru informaţii suplimentare.


4.	FORMA FARMACEUTICĂ ŞI CONŢINUTUL

7 comprimate gastrorezistente
14 comprimate gastrorezistente
2x14 comprimate gastrorezistente


5.	MODUL ŞI CALEA(CĂILE) DE ADMINISTRARE

Comprimatele trebuie înghiţite întregi. A nu se mesteca sau zdrobi.
A se citi prospectul înainte de utilizare.
Administrare orală


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)


8.	DATA DE EXPIRARE

EXP


9.	CONDIŢII SPECIALE DE PĂSTRARE

A se păstra la temperaturi sub 30°C.

A se păstra în ambalajul original pentru a fi protejat de umiditate.


10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

Haleon Ireland Dungarvan Limited, 
Knockbrack, 
Dungarvan, 
Co. Waterford,
Irlanda


12.	NUMĂRUL(ELE) AUTORIZAŢIEI DE PUNERE PE PIAŢĂ

EU/1/13/860/001	7 comprimate gastrorezistente
EU/1/13/860/002	14 comprimate gastrorezistente
EU/1/13/860/004	2 x 14 comprimate gastrorezistente


13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE


15.	INSTRUCŢIUNI DE UTILIZARE

Pentru tratamentul de scurtă durată al simptomelor de reflux (de exemplu arsuri în capul pieptului, regurgitare de acid gastric) la adulţi cu vârsta de 18 ani şi peste.
Nu utilizaţi dacă sunteţi alergic la esomeprazol sau la oricare dintre celelalte componente ale acestui medicament.

Adresaţi-vă farmacistului sau medicului dumneavoastră dacă:
Luaţi orice medicamente enumerate în prospect; 
Aveţi vârsta peste 55 de ani şi aveţi simptome de reflux nou instalate sau recent modificate.
Cum să luaţi
Luaţi un comprimat pe zi. Nu depăşiţi această doză.
Poate dura 2-3 zile pentru ca efectul să se instaleze complet.
Trebuie să vă adresaţi medicului dacă simptomele se înrăutăţesc sau nu se îmbunătăţesc după 14 de zile de tratament. 

Tratează senzaţia de arsură în capul pieptului şi regurgitarea de acid gastric

Un comprimat pe zi
Are efect timp de 24 de ore


16.	INFORMAŢII ÎN BRAILLE

Nexium Control 20 mg comprimate


17.	IDENTIFICATOR UNIC - COD DE BARE BIDIMENSIONAL

Nu este cazul.


18.	IDENTIFICATOR UNIC - DATE LIZIBILE PENTRU PERSOANE

Nu este cazul.




MINIMUM DE INFORMAŢII CARE TREBUIE SĂ APARĂ PE BLISTERE SAU PE FOLIE 
TERMOSUDATĂ

BLISTER 


1.	DENUMIREA COMERCIALĂ A MEDICAMENTULUI

Nexium Control 20 mg comprimate gastrorezistente

esomeprazol


2.	NUMELE DEŢINĂTORULUI AUTORIZAŢIEI DE PUNERE PE PIAŢĂ

Haleon Ireland Dungarvan Limited


3.	DATA DE EXPIRARE

EXP


4.	SERIA DE FABRICAŢIE

Lot


5.	ALTE INFORMAŢII




INFORMAŢII CARE TREBUIE SĂ APARĂ PE AMBALAJUL SECUNDAR

CUTIE 


1.	DENUMIREA COMERCIALĂ A MEDICAMENTULUI

Nexium Control 20 mg capsule gastrorezistente

esomeprazol 


2.	DECLARAREA SUBSTANŢEI(LOR) ACTIVE

Fiecare capsulă gastrorezistentă conţine esomeprazol 20 mg (sub formă de magneziu trihidrat).


3.	LISTA EXCIPIENŢILOR

Conţine zahăr şi Roşu Allura red AC (E129). Vezi prospectul pentru informaţii suplimentare.


4.	FORMA FARMACEUTICĂ ŞI CONŢINUTUL

14 capsule gastrorezistente
2 x 14 capsule gastrorezistente


5.	MODUL ŞI CALEA(CĂILE) DE ADMINISTRARE

A se citi prospectul înainte de utilizare.
Administrare orală


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)


8.	DATA DE EXPIRARE

EXP


9.	CONDIŢII SPECIALE DE PĂSTRARE

A se păstra la temperaturi sub 30°C.

A se păstra în ambalajul original pentru a fi protejat de umiditate.


10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

Haleon Ireland Dungarvan Limited, 
Knockbrack, 
Dungarvan, 
Co. Waterford, 
Irlanda


12.	NUMĂRUL(ELE) AUTORIZAŢIEI DE PUNERE PE PIAŢĂ

[bookmark: _Hlk27557104]EU/1/13/860/003	14 capsule gastrorezistente
EU/1/13/860/005	2 x 14 capsule gastrorezistente


13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE


15.	INSTRUCŢIUNI DE UTILIZARE

Pentru tratamentul de scurtă durată al simptomelor de reflux (de exemplu arsuri în capul pieptului, regurgitare de acid gastric) la adulţi cu vârsta de 18 ani şi peste.

Nu utilizaţi dacă sunteţi alergic la esomeprazol sau la oricare dintre celelalte componente ale acestui medicament.

Adresaţi-vă farmacistului sau medicului dumneavoastră dacă:
· Luaţi orice medicamente enumerate în prospect; 
· Aveţi vârsta peste 55 de ani şi aveţi simptome de reflux nou instalate sau recent modificate.

Cum să luaţi
Luaţi o capsulă pe zi. Nu depăşiţi această doză.
Capsulele trebuie înghiţite întregi. A nu se mesteca, zdrobi sau deschide capsula.
Poate dura 2-3 zile pentru ca efectul să se instaleze complet.
Trebuie să vă adresaţi medicului dacă simptomele se înrăutăţesc sau nu se îmbunătăţesc după 14 de zile de tratament. 

Tratează senzaţia de arsură în capul pieptului şi regurgitarea de acid gastric

Capsule

O capsulă pe zi
Are efect timp de 24 de ore


16.	INFORMAŢII ÎN BRAILLE

Nexium Control 20 mg capsule


17.	IDENTIFICATOR UNIC - COD DE BARE BIDIMENSIONAL

Nu este cazul.


18.	IDENTIFICATOR UNIC - DATE LIZIBILE PENTRU PERSOANE

Nu este cazul.




INFORMAŢII CARE TREBUIE SĂ APARĂ PE AMBALAJUL PRIMAR

ETICHETA FLACONULUI 


1.  DENUMIREA COMERCIALĂ A MEDICAMENTULUI

Nexium Control 20 mg capsule gastrorezistente

esomeprazol


2. DECLARAREA SUBSTANŢEI(LOR) ACTIVE

Fiecare capsulă gastrorezistentă conţine esomeprazol 20 mg (sub formă de magneziu trihidrat).


3. LISTA EXCIPIENŢILOR

Conţine zahăr şi Roşu Allura red AC (E129).


4.	FORMA FARMACEUTICĂ ŞI CONŢINUTUL

14 capsule gastrorezistente.


5.  	MODUL ŞI CALEA(CĂILE) DE ADMINISTRARE

A se citi prospectul înainte de utilizare.
Administrare orală.


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR


7. ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)


8. DATA DE EXPIRARE

EXP


9.	CONDIŢII SPECIALE DE PĂSTRARE

A se păstra la temperaturi sub 30°C.

A se păstra în ambalajul original pentru a fi protejat de umiditate.


10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

Haleon Ireland Dungarvan Limited, 
Knockbrack, 
Dungarvan, 
Co. Waterford, 
Irlanda


12. NUMĂRUL(ELE) AUTORIZAŢIEI DE PUNERE PE PIAŢĂ 

EU/1/13/860/003	14 capsule gastrorezistente
EU/1/13/860/005	2 x 14 capsule gastrorezistente


13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE


15. INSTRUCŢIUNI DE UTILIZARE

Tratează senzaţia de arsură în capul pieptului şi regurgitarea de acid gastric

Luaţi o capsulă pe zi. Nu depăşiţi această doză.
Capsulele trebuie înghiţite întregi. A nu se mesteca, zdrobi sau deschide capsula.

Capsule


16.	INFORMAŢII ÎN BRAILLE


17.	IDENTIFICATOR UNIC - COD DE BARE BIDIMENSIONAL


18.	IDENTIFICATOR UNIC - DATE LIZIBILE PENTRU PERSOANE


























B. PROSPECTUL

Prospect: Informaţii pentru utilizator

Nexium Control 20 mg comprimate gastrorezistente
esomeprazol

Citiţi cu atenţie şi în întregime acest prospect înainte de a începe să luaţi acest medicament deoarece conţine informaţii importante pentru dumneavoastră.

Utilizaţi întotdeauna acest medicament conform indicaţiilor din acest prospect sau indicaţiilor medicului dumneavoastră. 
· Păstraţi acest prospect. S-ar putea să fie necesar să-l recitiţi. 
· Întrebaţi farmacistul dacă aveţi nevoie de mai multe informaţii sau recomandări.
· Dacă manifestaţi orice reacţii adverse, adresaţi-vă medicului sau farmacistului dumneavoastră. Acestea includ orice posibile reacţii adverse nemenţionate în acest prospect. Vezi pct 4.
· Dacă după 14 zile nu vă simţiţi mai bine sau vă simţiţi mai rău, trebuie să vă adresaţi unui medic.

Ce găsiţi în acest prospect:

1.	Ce este Nexium Control şi pentru ce se utilizează
2.	Ce trebuie să ştiţi înainte să luaţi Nexium Control 
3.	Cum să luaţi Nexium Control 
4.	Reacţii adverse posibile
5.	Cum se păstrează Nexium Control 
6.	Conţinutul ambalajului şi alte informaţii
	- Alte informaţii utile


1.	Ce este Nexium Control şi pentru ce se utilizează 

Nexium Control conţine o substanţă activă care se numeşte esomeprazol. Acesta aparţine unei clase de medicamente numite “inhibitori de pompă de protoni”. Aceste medicamente acţionează prin reducerea cantităţii de acid pe care o produce stomacul dumneavoastră.

Acest medicament este utilizat pentru tratamentul de scurtă durată al simptomelor bolii de reflux (de exemplu senzaţia de arsură în capul pieptului-pirozis şi regurgitare de acid gastric) la adulţi.

Refluxul reprezintă fluxul invers de acid din stomac în esofag („gât”), care poate deveni inflamat şi dureros. Acesta vă poate produce simptome cum sunt senzaţia dureroasă de arsură la nivelul pieptului cu tendinţă ascendentă înspre gât (pirozis) şi un gust acru în gură (regurgitare de acid).

 Nexium Control nu este conceput pentru asigurarea unei ameliorări imediate. Ar putea fi necesară administrarea de comprimate timp de 2-3 zile consecutive pentru a se obţine ameliorarea simptomelor. Dacă după 14 zile nu vă simţiţi mai bine sau vă simţiţi mai rău, trebuie să vă adresaţi unui medic.


2.	Ce trebuie să ştiţi înainte să luaţi Nexium Control 

Nu luaţi Nexium Control 
· Dacă sunteţi alergic la esomeprazol sau la oricare dintre celelalte componente ale acestui medicament (vezi pct. 6). 
· Dacă sunteţi alergic la alţi inhibitori de pompă de protoni (de exemplu pantoprazol, lansoprazol, rabeprazol sau omeprazol).
· Dacă luaţi un medicament numit nelfinavir sau rilpivirină (utilizat în tratamentul infecţiei cu HIV).
· Dacă ați dezvoltat vreodată o erupție severă pe piele sau cojirea pielii, apariţia de băşicuţe și/sau afte bucale după ce ați luat Nexium Control sau alte medicamente înrudite.

Nu luaţi acest medicament dacă oricare dintre cele de mai sus se aplică în cazul dumneavoastră. Dacă nu sunteţi sigur, adresaţi-vă medicului dumneavoastră sau farmacistului înainte de a lua acest medicament.

Atenţionări şi precauţii
Înainte să luaţi Nexium Control, adresaţi-vă medicului dumneavoastră dacă:
· Aţi avut ulcer gastric sau vi s-a efectuat o intervenţie chirurgicală la nivelul stomacului în trecut.
· Aţi luat tratament continuu pentru simptome de reflux sau senzaţie de arsură în capul pieptului timp de peste 4 sau mai multe săptămâni. Acest lucru poate fi un semn al unei afecțiuni mai grave.
· Aveți respirație șuierătoare frecventă, în special asociată cu arsuri la stomac.
· Aveţi icter (îngălbenirea pielii sau ochilor) sau probleme de ficat severe.
· Aveţi probleme cu rinichii severe.
· Aveţi vârsta peste 55 de ani şi prezentaţi simptome noi de reflux sau modificate recent sau trebuie să luaţi zilnic un medicament eliberat fără prescripţie medicală pentru indigestie sau senzaţia de arsură în capul pieptului.
· Dacă ați avut vreodată o reacție la nivelul pielii în urma tratamentului cu un medicament similar cu Nexium Control, care reduce cantitatea de acid gastric. În asociere cu tratamentul cu Nexium Control, au fost raportate reacții grave la nivelul pielii, inclusiv sindromul Stevens-Johnson, necroliză epidermică toxică, reacție la medicament cu eozinofilie și simptome sistemice (DRESS). Încetați să utilizați Nexium Control și solicitați asistență medicală imediat dacă observați oricare dintre simptomele legate de aceste reacții grave la nivelul pielii, descrise la pct. 4.
· Urmează să vi se efectueze o endoscopie sau un test respirator cu uree.
· Urmează să efectuaţi un test specific de sânge (Cromatogranina A).

Informaţi-vă medicul imediat, înainte sau după ce aţi luat acest medicament, dacă remarcaţi oricare
dintre următoarele simptome, care poate fi un semn al unei alte boli, mai grave:
· Pierdeţi mult în greutate fără vreun motiv. 
· Aveţi probleme sau durere la înghiţire.
· Aveţi dureri de stomac sau semne de indigestie cum sunt greaţa, senzaţia de preaplin, balonarea în special după ingestia de alimente. 
· Începeţi să vărsaţi alimente sau sânge care poate avea un aspect închis la culoare, de zaţ de cafea.
· Eliminaţi materii fecale de culoare neagră (scaun cu sânge).
· Aveţi diaree severă sau persistentă; esomeprazolul a fost asociat cu o mică creştere a riscului de diaree infecţioasă.
· Dacă vă apare o erupţie pe piele, mai ales în zonele expuse la soare, adresați-vă imediat medicului, deoarece s-ar putea să fie necesară oprirea tratamentului cu Nexium Control. Nu uitați să menționați și orice alte manifestări, cum sunt dureri la nivelul articulațiilor. 

Solicitați asistență medicală de urgență dacă aveți dureri în piept cu amețeli, transpirații, amețeală sau dureri de umăr însoțite de respirație dificilă. Acestea ar putea fi semne ale unei afecțiuni grave a inimii dumneavoastră.

Dacă oricare din cele de mai sus se aplică în cazul dumneavoastră (sau nu sunteţi sigur), discutaţi imediat cu medicul dumneavoastră.

Copii şi adolescenţi
Acest medicament nu trebuie utilizat de copii şi adolescenţi cu vârsta sub 18 ani.

Nexium Control împreună cu alte medicamente
Vă rugăm să spuneţi medicului dumneavoastră sau farmacistului dacă luaţi sau aţi luat recent orice alte medicamente. Această precauţie este necesară deoarece acest medicament poate afecta felul în care acţionează alte medicamente şi unele medicamente pot avea efecte asupra lui.

Nu luaţi acest medicament dacă luaţi şi un medicament care conţine nelfinavir sau rilpivirină (utilizat în tratamentul infecţiei cu HIV). 

Spuneţi medicului dumneavoastră sau farmacistului dacă luaţi clopidogrel (utilizat pentru a preveni formarea cheagurilor de sânge).

Nu luaţi acest medicament cu alte medicamente care limitează cantitatea de acid produsă în stomac, cum este un alt inhibitor de pompă de protoni (de exemplu pantoprazol, lansoprazol, rabeprazol sau omeprazol) sau un antagonist al receptorilor H2 (de exemplu ranitidină, famotidină).

Puteţi lua acest medicament împreună cu antiacide (de exemplu magaldrat, acid alginic, bicarbonat de sodiu, hidroxid de aluminiu, carbonat de magneziu sau combinaţii din acestea), dacă este necesar.

Spuneţi medicului dumneavoastră sau farmacistului dacă luaţi oricare dintre medicamentele următoare:
· Ketoconazol şi itraconazol (utilizate în tratamentul infecţiilor determinate de o ciupercă)
· Voriconazol (utilizat în tratamentul infecţiilor determinate de o ciupercă) şi claritromicină (utilizată în tratamentul infecţiilor). Medicul dumneavoastră vă poate ajusta doza de Nexium Control dacă aveţi şi probleme hepatice grave tratate de o perioadă lungă de timp.
· Erlotinib (utilizat în tratamentul cancerului)
· Levotiroxină (utilizată pentru tratamentul hipotiroidismului)
· Metotrexat (utilizat în tratamentul cancerului şi afecţiunilor reumatice)
· Digoxină (utilizată în tratamentul problemelor de inimă)
· Atazanavir, saquinavir (utilizate în tratamentul infecţiei cu HIV)
· Citalopram, imipramină sau clomipramină (utilizate în tratamentul depresiei)
· Diazepam (utilizat în tratamentul anxietăţii, pentru relaxare musculă sau epilepsie)
· Fenitoină (utilizată în tratamentul epilepsiei) 
· Medicamente utilizate pentru a vi se subţia sângele, cum este warfarina. Medicul dumneavoastră vă va supraveghea când începeţi sau când încetaţi să luaţi Nexium Control.
· Cilostazol (utilizat pentru tratamentul claudicaţiei intermitente – o afecţiune în care slaba circulaţie la nivelul picioarelor cauzează durere şi dificultăţi la mişcare)
· Cisapridă (utilizată pentru indigestie şi arsuri în capul pieptului)
· Rifampicină (utilizată pentru tratamentul tuberculozei)
· Tacrolimus (în cazurile transplantului de organe)
· Sunătoare (Hypericum perforatum) (utilizată pentru tratamentul depresiei)

Sarcina şi alăptarea
Ca măsură de precauţie, este de preferat să evitaţi utilizarea Nexium Control în timpul sarcinii. Nu trebuie să luaţi acest medicament în timpul alăptării.
Dacă sunteţi gravidă sau alăptaţi, credeţi că aţi putea fi gravidă sau intenţionaţi să aveţi un copil discutaţi cu medicul dumneavoastră sau cu farmacistul înainte de a lua acest medicament.

Conducerea vehiculelor şi folosirea utilajelor
Este puţin probabil ca Nexium Control să vă afecteze capacitatea de a conduce vehicule sau de a folosi utilaje. Cu toate acestea, reacţii adverse cum sunt ameţelile sau tulburările de vedere pot apărea mai puţin frecvent (vezi pct.4). Dacă acestea apar, nu trebuie să conduceţi vehicule sau să folosiţi utilaje.

Nexium Control conţine zahăr şi sodiu
Nexium Control conţine sfere de zahăr care conţin zaharoză, un tip de zahăr. Dacă medicul dumneavoastră v-a atenţionat că aveţi intoleranţă la unele categorii de glucide, vă rugăm să-l întrebaţi înainte de a lua acest medicament.

Nexium Control conține sodiu mai puțin de 1 mmol (23 mg) per comprimat, adică practic „nu conține sodiu”.


3.	Cum să luaţi Nexium Control

Luaţi întotdeauna acest medicament exact aşa cum v-a spus medicul dumneavoastră. Trebuie să discutaţi cu medicul dumneavoastră sau cu farmacistul dacă nu sunteţi sigur.

Cât trebuie să luaţi
· Doza recomandată este de un comprimat pe zi. 
· Nu depăşiţi doza zilnică recomandată de un comprimat (20 mg), chiar dacă nu simţiţi imediat o îmbunătăţire a simptomelor. 
· Trebuie să luaţi comprimatele 2 sau 3 zile consecutive până ce simptomelor de reflux (de exemplu senzaţia de arsură în capul pieptului şi regurgitarea de acid gastric) se îmbunătăţesc. 
· Durata tratamentului este de până la 14 zile.
· Dacă simptomele de reflux au dispărut complet, puteţi opri administrarea acestui medicament.
· Dacă simptomele de reflux se înrăutăţesc sau nu se ameliorează după administrarea continuă a acestui medicament timp de 14 zile, trebuie să vă adresaţi  unui medic.

Dacă simptomele sunt persistente sau de lungă durată, care reapar frecvent chiar după tratament cu acest medicament trebuie să vă adresaţi  medicului dumneavoastră.

Cum luaţi acest medicament
· Vă puteţi lua comprimatul la orice oră din zi împreună cu alimente sau pe stomacul gol.
· Înghiţiţi comprimatele întregi cu o jumătate de pahar cu apă. Nu mestecaţi sau zdrobiţi comprimatele. Aceasta deoarece comprimatele conţin pelete acoperite care împiedică medicamentul să fie dizolvat de către acidul din stomac. Este important ca peletele să nu fie distruse.

Metodă alternativă pentru a lua acest medicament
1. Puneţi comprimatul într-un pahar plin cu apă (plată). Nu utilizaţi alte lichide. 
1. Amestecaţi până când comprimatul se dizolvă (amestecul nu va fi limpede), apoi beţi amestecul imediat sau în decurs de 30 de minute. Întotdeauna amestecaţi conţinutul înainte de a-l bea. 
1. Pentru a vă asigura că aţi băut tot medicamentul, clătiţi foarte bine paharul cu încă o jumătate de pahar de apă şi beţi-l. Peletele conţin medicamentul; nu le mestecaţi sau sfărâmaţi. 

Dacă luaţi mai mult Nexium Control decât trebuie
Dacă luaţi mai mult Nexium Control decât trebuie, discutaţi imediat cu medicul dumneavoastră sau farmacistul. Puteţi avea simptome gastrointestinale (cum sunt diareea, durerea de stomac, constipaţia, greață sau vărsături) şi slăbiciune.
 
Dacă uitaţi să luaţi Nexium Control
Dacă uitaţi să luaţi o doză, luaţi-o imediat ce vă amintiţi în aceeaşi zi. Nu luaţi o doză dublă pentru a compensa doza uitată. 

Dacă aveţi orice întrebări suplimentare cu privire la acest medicament, adresaţi-vă medicului dumneavoastră sau farmacistului.


4.	Reacţii adverse posibile

Ca toate medicamentele, acest medicament poate provoca reacţii adverse, cu toate că nu apar la toate persoanele. 
Încetaţi să luaţi Nexium Control şi adresaţi-vă unui medic cât mai curând posibil dacă observaţi oricare dintre următoarele reacţii adverse grave:
· Respiraţie şuierătoare apărută brusc, umflare a buzelor, limbii şi gâtului, erupţie trecătoare pe piele, leşin sau dificultate la înghiţire (reacţie alergică severă, observate rar)
· Înroşire a pielii cu apariţia de băşicuţe şi cojire a pielii. Pot apărea băşicuţe şi sângerări severe la nivelul buzelor, ochilor, gurii, nasului şi organelor genitale. Acestea pot fi simptome ale ‘sindromului Stevens-Johnson’ sau ‘necrolizei epidermice toxice’, observate foarte rar.
· Îngălbenire a pielii, urină închisă la culoare şi oboseală, care pot fi simptome din cauza problemelor de la nivelul ficatului, observate rar.
· Erupție extinsă pe piele, febră cu valori mari și noduli limfatici măriți (sindrom DRESS sau sindrom de hipersensibilitate la medicament), observate rar.

Discutaţi cu medicul dumneavoastră cât mai curând posibil dacă aveţi următoarele semne de 
infecţie:
Acest medicament poate determina, în cazuri foarte rare, afectarea celulelor albe ale sângelui ducând la deficit imunitar. Dacă aveţi o infecţie cu simptome cum sunt, febră cu afectarea severă a stării generale sau febră cu simptome ale unei infecţii locale, cum sunt durere în gât sau gură sau dificultăţi la urinare, trebuie să vă adresaţi medicului cât mai repede posibil, pentru a efectua un test de sânge care să poată exclude reducerea numărului de celule albe sanguine (agranulocitoză). În acest moment este important să daţi informaţii despre medicaţia dumneavoastră.

Alte reacţii adverse includ:

Frecvente (pot afecta până la 1 din 10 persoane)
· Dureri de cap.
· Efecte la nivelul stomacului sau intestinului: diaree, dureri de stomac, constipaţie, balonare (flatulenţă).
· Greaţă sau vărsături.
· Polipi benigni în stomac.

Mai puţin frecvente (pot afecta până la 1 din 100 persoane)
· Umflare a picioarelor şi gleznelor.
· Tulburări ale somnului (insomnie), senzaţie de somnolenţă.
· Ameţeli, senzaţii de înţepături, cum sunt furnicăturile şi amorţelile.
· Senzaţia că se învârtesc lucrurile cu tine (vertij).
· Uscare a gurii.
· Valori crescute ale enzimelor ficatului demonstrate de analizele de sânge care verifică funcţia ficatului.
· Erupţie trecătoare pe piele, urticarie, senzaţie de mâncărime la nivelul pielii.

Rare (pot afecta până la 1 din 1000 persoane)
· Tulburări ale sângelui, cum sunt un număr scăzut de celule albe de sânge sau plachete. Acestea pot creşte posibilitatea de apariţie a slăbiciunii, vânătăilor sau infecţiilor.
· Valori mici ale sodiului în sânge. Acestea pot determina apariţia slăbiciunii, stării de rău (vărsături) şi crampelor.
· Senzaţie de agitaţie, confuzie sau depresie.
· Modificări ale gustului.
· Probleme de vedere, cum este vederea înceţoşată.
· Senzaţie bruscă de respiraţie şuierătoare sau scurtare a respiraţiei (bronhospasm).
· O inflamaţie în interiorul gurii.
· O infecţie numită “aftă” care poate afecta intestinul şi este determinată de o ciupercă.
· Cădere a părului (alopecie).
· Erupţie trecătoare pe piele după expunerea la soare.
· Dureri articulare (artralgie) sau dureri musculare (mialgie).
· Senzaţie generală de rău şi lipsă de energie.
· Transpiraţii abundente.

Foarte rare (pot afecta până la 1 din 10000 persoane)
· Scăderea numărului hematiilor, leucocitelor şi trombocitelor sanguine (o afecţiune denumită pancitopenie).
· Agresivitate. 
· Vederea, simţirea sau auzirea unor lucruri care nu există de fapt (halucinaţii).
· Probleme severe la nivelul ficatului care duc la insuficienţă hepatică şi inflamaţie a creierului.
· Slăbiciune musculară.
· Probleme severe la nivelul rinichilor.
· Mărire a sânilor la bărbaţi.

Cu frecvenţă necunoscută (frecvenţa nu poate fi estimată din datele disponibile)
· Valori scăzute ale magneziului în sânge. Aceasta poate cauza slăbiciune, vărsături, crampe, tremor şi modificări în ritmul de bătaie al inimii (aritmie). Dacă aveţi o concentraţie  foarte scăzută de magneziu, este posibil să aveţi, de asemenea, concentraţii scăzute de calciu şi/sau potasiu în sânge. 
· Inflamaţie a intestinelor (care provoacă diaree).
· Erupţie trecătoare pe piele, posibil cu dureri la nivelul articulațiilor.

Raportarea reacţiilor adverse
Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice reacţii adverse nemenţionate în acest prospect. De asemenea, puteţi raporta reacţiile adverse direct prin intermediul sistemului naţional de raportare, aşa cum este menţionat în Anexa V. Raportând reacţiile adverse, puteţi contribui la furnizarea de informaţii suplimentare privind siguranţa acestui medicament.


5.	Cum se păstrează Nexium Control

Nu lăsați acest medicament la vederea şi îndemâna copiilor. 

Nu utilizaţi acest medicament după data de expirare înscrisă pe cutie sau blister după EXP. Data de expirare se referă la ultima zi a lunii respective.

A se păstra la temperaturi sub 30°C.

Păstraţi medicamentul în ambalajul original pentru a fi protejat de umiditate.

Nu aruncați niciun medicament pe calea apei sau a reziduurilor menajere. Întrebaţi farmacistul cum să aruncați medicamentele pe care nu le mai folosiți. Aceste măsuri vor ajuta la protejarea mediului.


6.	Conţinutul ambalajului şi alte informaţii

Ce conţine Nexium Control 
· Substanţa activă este esomeprazol. Un comprimat gastrorezistent conţine esomeprazol 20 mg (sub formă de magneziu trihidrat).
· Celelalte componente sunt monostearat de glicerol 40‑55, hidroxipropilceluloză, hipromeloză, oxid de fer brun-roşcat (E172), oxid de fer galben (E172), stearat de magneziu, copolimer acid metacrilic-acrilat de etil (1:1) dispersie 30%, celuloză microcristalină, parafină sintetică, macrogol 6000, polisorbat 80, crospovidonă (Tip A), stearilfumarat de sodiu, sfere de zahăr (zaharoză şi amidon din porumb), talc, dioxid de titan (E171) şi citrat de trietil (vezi pct. 2, „Nexium Control conţine zahăr şi sodiu”).

Cum arată Nexium Control şi conţinutul ambalajului
Comprimatele gastrorezistente Nexium Control 20 mg sunt filmate de culoare roz deschis, ovale, biconvexe, 14 mm x 7 mm, marcate cu „20 mG” pe o față şi cu A/EH pe cealaltă față.

Nexium Control este disponibil în ambalaje conţinând 7, 14 și 28 comprimate gastrorezistente.

Este posibil ca nu toate mărimile de ambalaj să fie comercializate.

Deţinătorul autorizaţiei de punere pe piaţă
[bookmark: _Hlk176431861]Haleon Ireland Dungarvan Limited, Knockbrack, Dungarvan, Co. Waterford, Irlanda

Fabricantul
Haleon Italy Manufacturing S.r.l., Via Nettunense, 90, 04011, Aprilia (LT), Italia.

Acest prospect a fost revizuit în Ianuarie 2025

Informaţii detaliate privind acest medicament sunt disponibile pe website-ul Agenţiei Europene a Medicamentului: http://www.ema.europa.eu. 
---------------------------------------------------------------------------------------------------------------------------

ALTE INFORMAŢII UTILE

Care sunt simptomele pirozisului? 

Simptomele obişnuite ale refluxului sunt o senzaţie de durere în piept, care se ridică până la gât (pirozis) şi un gust acru în gură (regurgitaţii acide). 

De ce apar aceste simptome?

Pirozisul poate fi cauzat de o masă prea bogată, de alimentaţia bogată în grăsimi, de mâncatul rapid şi de cantităţi mari de alcool.  De asemenea, este posibil să observaţi că, atunci când vă întindeţi, pirozisul se accentuează.  Dacă sunteţi supraponderal sau dacă fumaţi, creşte probabilitatea să aveți pirozis.

Ce pot face pentru a ajuta la ameliorarea simptomelor?

1. Să aveţi o alimentaţie sănătoasă şi să încercaţi să evitaţi mâncărurile condimentate și grase şi mesele bogate la ore târzii, înainte de culcare.
1. Să evitaţi băuturile acidulate, cafeaua, ciocolata şi alcoolul.
1. Să mâncaţi încet şi porţii mici.
1. Să încercaţi să slăbiţi.
1. Să renunţaţi la fumat.

Când trebuie să solicit recomandări sau ajutor?

1. Trebuie să solicitaţi consult medical de urgenţă dacă simţiţi dureri în piept cu stare de confuzie, transpiraţii, ameţeli sau dureri în umăr cu dificultăți de respirație.
1. Dacă manifestaţi oricare dintre simptomele enumerate la pct. 2 al acestui prospect şi sunteţi sfătuit să vă adresați medicului dumneavoastră sau farmacistului.
1. Dacă aveți una dintre reacţiile adverse detaliate la pct. 4, care necesită consult medical.



Prospect: Informaţii pentru utilizator

Nexium Control 20 mg capsule gastrorezistente
esomeprazol

Citiţi cu atenţie şi în întregime acest prospect înainte de a începe să luaţi acest medicament deoarece conţine informaţii importante pentru dumneavoastră.

Utilizaţi întotdeauna acest medicament conform indicaţiilor din acest prospect sau indicaţiilor medicului dumneavoastră. 
· Păstraţi acest prospect. S-ar putea să fie necesar să-l recitiţi. 
· Întrebaţi farmacistul dacă aveţi nevoie de mai multe informaţii sau recomandări.
· Dacă manifestaţi orice reacţii adverse, adresaţi-vă medicului sau farmacistului dumneavoastră. Acestea includ orice posibile reacţii adverse nemenţionate în acest prospect. Vezi pct 4.
· Dacă după 14 zile nu vă simţiţi mai bine sau vă simţiţi mai rău, trebuie să vă adresaţi unui medic.

Ce găsiţi în acest prospect:

1.	Ce este Nexium Control şi pentru ce se utilizează
2.	Ce trebuie să ştiţi înainte să luaţi Nexium Control 
3.	Cum să luaţi Nexium Control 
4.	Reacţii adverse posibile
5.	Cum se păstrează Nexium Control 
6.	Conţinutul ambalajului şi alte informaţii
	- Alte informaţii utile


1.	Ce este Nexium Control şi pentru ce se utilizează 

Nexium Control conţine o substanţă activă care se numeşte esomeprazol. Acesta aparţine unei clase de medicamente numite “inhibitori de pompă de protoni”. Aceste medicamente acţionează prin reducerea cantităţii de acid pe care o produce stomacul dumneavoastră.

Acest medicament este utilizat pentru tratamentul de scurtă durată al simptomelor bolii de reflux (de exemplu senzaţia de arsură în capul pieptului-pirozis şi regurgitare de acid gastric) la adulţi.

Refluxul reprezintă fluxul invers de acid din stomac în esofag („gât”), care poate deveni inflamat şi dureros. Acesta vă poate produce simptome cum sunt senzaţia dureroasă de arsură la nivelul pieptului cu tendinţă ascendentă înspre gât (pirozis) şi un gust acru în gură (regurgitare de acid).

Nexium Control nu este conceput pentru asigurarea unei ameliorări imediate. Ar putea fi necesară administrarea de capsule timp de 2-3 zile consecutive pentru a se obţine ameliorarea simptomelor. Dacă după 14 zile nu vă simţiţi mai bine sau vă simţiţi mai rău, trebuie să vă adresaţi unui medic.


2.	Ce trebuie să ştiţi înainte să luaţi Nexium Control 

Nu luaţi Nexium Control 

· Dacă sunteţi alergic la esomeprazol sau la oricare dintre celelalte componente ale acestui medicament (vezi pct. 6). 
· Dacă sunteţi alergic la alţi inhibitori de pompă de protoni (de exemplu pantoprazol, lansoprazol, rabeprazol sau omeprazol).
· Dacă luaţi un medicament numit nelfinavir sau rilpivirină (utilizat în tratamentul infecţiei cu HIV).
· Dacă ați dezvoltat vreodată o erupție severă pe piele sau cojirea pielii, apariţia de băşicuţe și/sau afte bucale după ce ați luat Nexium Control sau alte medicamente înrudite.

Nu luaţi acest medicament dacă oricare dintre cele de mai sus se aplică în cazul dumneavoastră. Dacă nu sunteţi sigur, adresaţi-vă medicului dumneavoastră sau farmacistului înainte de a lua acest medicament.

Atenţionări şi precauţii
Înainte să luaţi Nexium Control, adresaţi-vă medicului dumneavoastră dacă:
· Aţi avut ulcer gastric sau vi s-a efectuat o intervenţie chirurgicală la nivelul stomacului în trecut.
· Aţi luat tratament continuu pentru simptome de reflux sau senzaţie de arsură în capul pieptului timp de peste 4 sau mai multe săptămâni. Acest lucru poate fi un semn al unei afecțiuni mai grave.
· Aveți respirație șuierătoare frecventă, în special asociată cu arsuri la stomac.
· Aveţi icter (îngălbenirea pielii sau ochilor) sau probleme de ficat severe.
· Aveţi probleme cu rinichii severe.
· Aveţi vârsta peste 55 de ani şi prezentaţi simptome noi de reflux sau modificate recent sau trebuie să luaţi zilnic un medicament eliberat fără prescripţie medicală pentru indigestie sau senzaţia de arsură în capul pieptului.
· [bookmark: _Hlk181931865]Dacă ați avut vreodată o reacție la nivelul pielii în urma tratamentului cu un medicament similar cu Nexium Control, care reduce cantitatea de acid gastric. În asociere cu tratamentul cu Nexium Control, au fost raportate reacții grave la nivelul pielii, inclusiv sindromul Stevens-Johnson, necroliză epidermică toxică, reacție la medicament cu eozinofilie și simptome sistemice (DRESS). Încetați să utilizați Nexium Control și solicitați asistență medicală imediat dacă observați oricare dintre simptomele legate de aceste reacții grave la nivelul pielii, descrise în secțiunea 4.
· Urmează să vi se efectueze o endoscopie sau un test respirator cu uree.
· Urmează să efectuaţi un test specific de sânge (Cromatogranina A).

Informaţi-vă medicul imediat, înainte sau după ce aţi luat acest medicament, dacă remarcaţi oricare
dintre următoarele simptome, care poate fi un semn al unei alte boli, mai grave:
· Pierdeţi mult în greutate fără vreun motiv. 
· Aveţi probleme sau durere la înghiţire.
· Aveţi dureri de stomac sau semne de indigestie cum sunt greaţa, senzaţia de preaplin, balonarea în special după ingestia de alimente. 
· Începeţi să vărsaţi alimente sau sânge care poate avea un aspect închis la culoare, de zaţ de cafea.
· Eliminaţi materii fecale de culoare neagră (scaun cu sânge).
· Aveţi diaree severă sau persistentă; esomeprazolul a fost asociat cu o mică creştere a riscului de diaree infecţioasă.
· Dacă vă apare o erupţie pe piele, mai ales în zonele expuse la soare, adresați-vă imediat medicului, deoarece s-ar putea să fie necesară oprirea tratamentului cu Nexium Control. Nu uitați să menționați și orice alte manifestări, cum sunt dureri la nivelul articulațiilor. 

[bookmark: _Hlk181910883]Solicitați asistență medicală de urgență dacă aveți dureri în piept cu amețeli, transpirații, amețeală sau dureri de umăr însoțite de respirație dificilă. Acestea ar putea fi semne ale unei afecțiuni grave a inimii dumneavoastră.

Dacă oricare din cele de mai sus se aplică în cazul dumneavoastră (sau nu sunteţi sigur), discutaţi imediat cu medicul dumneavoastră.

Copii şi adolescenţi
Acest medicament nu trebuie utilizat de copii şi adolescenţi cu vârsta sub 18 ani.

Nexium Control împreună cu alte medicamente
Vă rugăm să spuneţi medicului dumneavoastră sau farmacistului dacă luaţi sau aţi luat recent orice alte medicamente. Această precauţie este necesară deoarece acest medicament poate afecta felul în care acţionează alte medicamente şi unele medicamente pot avea efecte asupra lui.

Nu luaţi acest medicament dacă luaţi şi un medicament care conţine nelfinavir sau rilpivirină (utilizat în tratamentul infecţiei cu HIV). 

Spuneţi medicului dumneavoastră sau farmacistului dacă luaţi clopidogrel (utilizat pentru a preveni formarea cheagurilor de sânge).

Nu luaţi acest medicament cu alte medicamente care limitează cantitatea de acid produsă în stomac, cum este un alt inhibitor de pompă de protoni (de exemplu pantoprazol, lansoprazol, rabeprazol sau omeprazol) sau un antagonist al receptorilor H2 (de exemplu ranitidină, famotidină).

Puteţi lua acest medicament împreună cu antiacide (de exemplu magaldrat, acid alginic, bicarbonat de sodiu, hidroxid de aluminiu, carbonat de magneziu sau combinaţii din acestea), dacă este necesar.

Spuneţi medicului dumneavoastră sau farmacistului dacă luaţi oricare dintre medicamentele următoare:
· Ketoconazol şi itraconazol (utilizate în tratamentul infecţiilor determinate de o ciupercă).
· Voriconazol (utilizat în tratamentul infecţiilor determinate de o ciupercă) şi claritromicină (utilizată în tratamentul infecţiilor). Medicul dumneavoastră vă poate ajusta doza de Nexium Control dacă aveţi şi probleme hepatice grave tratate de o perioadă lungă de timp.
· Erlotinib (utilizat în tratamentul cancerului).
· Levotiroxină (utilizată pentru tratamentul hipotiroidismului) 
· Metotrexat (utilizat în tratamentul cancerului şi afecţiunilor reumatice).
· Digoxină (utilizată în tratamentul problemelor de inimă).
· Atazanavir, saquinavir (utilizate în tratamentul infecţiei cu HIV).
· Citalopram, imipramină sau clomipramină (utilizate în tratamentul depresiei).
· Diazepam (utilizat în tratamentul anxietăţii, pentru relaxare musculă sau epilepsie).
· Fenitoină (utilizată în tratamentul epilepsiei). 
· Medicamente utilizate pentru a vi se subţia sângele, cum este warfarina. Medicul dumneavoastră vă va supraveghea când începeţi sau când încetaţi să luaţi Nexium Control.
· Cilostazol (utilizat pentru tratamentul claudicaţiei intermitente – o afecţiune în care slaba circulaţie la nivelul picioarelor cauzează durere şi dificultăţi la mişcare).
· Cisapridă (utilizată pentru indigestie şi arsuri în capul pieptului).
· Rifampicină (utilizată pentru tratamentul tuberculozei).
· Tacrolimus (în cazurile transplantului de organe).
· Sunătoare (Hypericum perforatum) (utilizată pentru tratamentul depresiei).

Sarcina şi alăptarea
Ca măsură de precauţie, este de preferat să evitaţi utilizarea Nexium Control în timpul sarcinii. Nu trebuie să luaţi acest medicament în timpul alăptării.
Dacă sunteţi gravidă sau alăptaţi, credeţi că aţi putea fi gravidă sau intenţionaţi să aveţi un copil discutaţi cu medicul dumneavoastră sau cu farmacistul înainte de a lua acest medicament.

Conducerea vehiculelor şi folosirea utilajelor
Este puţin probabil ca Nexium Control să vă afecteze capacitatea de a conduce vehicule sau de a folosi utilaje. Cu toate acestea, reacţii adverse cum sunt ameţelile sau tulburările de vedere pot apărea mai puţin frecvent (vezi pct.4). Dacă acestea apar, nu trebuie să conduceţi vehicule sau să folosiţi utilaje.

Nexium Control conţine zahăr, sodiu şi Roşu Allura AC (E129)
Nexium Control conţine sfere de zahăr care conţin zaharoză, un tip de zahăr. Dacă medicul dumneavoastră v-a atenţionat că aveţi intoleranţă la unele categorii de glucide, vă rugăm să-l întrebaţi înainte de a lua acest medicament.

Nexium Control conține sodiu mai puțin de 1 mmol (23 mg) per capsulă, adică practic „nu conține sodiu”.

Nexium Control conține agentul colorant azo-derivat, Roşu Allura AC (E129), care poate provoca reacţii alergice.


3.	Cum să luaţi Nexium Control

Luaţi întotdeauna acest medicament exact aşa cum v-a spus medicul dumneavoastră. Trebuie să discutaţi cu medicul dumneavoastră sau cu farmacistul dacă nu sunteţi sigur.

Cât trebuie să luaţi
· Doza recomandată este de o capsulă pe zi. 
· Nu depăşiţi doza zilnică recomandată de o capsulă (20 mg), chiar dacă nu simţiţi imediat o îmbunătăţire a simptomelor. 
· Trebuie să luaţi capsulele 2 sau 3 zile consecutive până ce simptomelor de reflux (de exemplu senzaţia de arsură în capul pieptului şi regurgitarea de acid gastric) se îmbunătăţesc. 
· Durata tratamentului este de până la 14 zile.
· Dacă simptomele de reflux au dispărut complet, puteţi opri administrarea acestui medicament.
· Dacă simptomele de reflux se înrăutăţesc sau nu se ameliorează după administrarea continuă a acestui medicament timp de 14 zile, trebuie să vă adresaţi  unui medic.

Dacă simptomele sunt persistente sau de lungă durată, care reapar frecvent chiar după tratament cu acest medicament trebuie să vă adresaţi  medicului dumneavoastră.

Cum luaţi acest medicament
· Vă puteţi lua capsula la orice oră din zi împreună cu alimente sau pe stomacul gol.
· Înghiţiţi capsulele întregi cu o jumătate de pahar cu apă. Nu mestecaţi, zdrobiţi sau deschideţi capsulele. Aceasta deoarece capsulele conţin pelete acoperite care împiedică medicamentul să fie dizolvat de către acidul din stomac. Este important ca peletele să nu fie distruse.

Dacă luaţi mai mult Nexium Control decât trebuie
Dacă luaţi mai mult Nexium Control decât trebuie, discutaţi imediat cu medicul dumneavoastră sau farmacistul. Puteţi avea simptome gastrointestinale (cum sunt diareea, durerea de stomac, constipaţia, greață sau vărsături) şi slăbiciune.
 
Dacă uitaţi să luaţi Nexium Control
Dacă uitaţi să luaţi o doză, luaţi-o imediat ce vă amintiţi în aceeaşi zi. Nu luaţi o doză dublă pentru a compensa doza uitată. 

Dacă aveţi orice întrebări suplimentare cu privire la acest medicament, adresaţi-vă medicului dumneavoastră sau farmacistului.


4.	Reacţii adverse posibile

Ca toate medicamentele, acest medicament poate provoca reacţii adverse, cu toate că nu apar la toate persoanele. 

Încetaţi să luaţi Nexium Control şi adresaţi-vă unui medic cât mai curând posibil dacă observaţi oricare dintre următoarele reacţii adverse grave:
· Respiraţie şuierătoare apărută brusc, umflare a buzelor, limbii şi gâtului, erupţie trecătoare pe piele, leşin sau dificultate la înghiţire (reacţie alergică severă, observate rar).
· [bookmark: _Hlk181932128]Înroşire a pielii cu apariţia de băşicuţe şi cojire a pielii. Pot apărea băşicuţe şi sângerări severe la nivelul buzelor, ochilor, gurii, nasului şi organelor genitale. Acestea pot fi simptome ale ‘sindromului Stevens-Johnson’ sau ‘necrolizei epidermice toxice’, observate foarte rar
· Îngălbenire a pielii, urină închisă la culoare şi oboseală, care pot fi simptome din cauza problemelor de la nivelul ficatului, observate rar.
· Erupție extinsă pe piele, febră cu valori mari și noduli limfatici măriți (sindrom DRESS sau sindrom de hipersensibilitate la medicament), observate rar.

Discutaţi cu medicul dumneavoastră cât mai curând posibil dacă aveţi următoarele semne de 
infecţie:
Acest medicament poate determina, în cazuri foarte rare, afectarea celulelor albe ale sângelui ducând la deficit imunitar. Dacă aveţi o infecţie cu simptome cum sunt, febră cu afectarea severă a stării generale sau febră cu simptome ale unei infecţii locale, cum sunt durere în gât sau gură sau dificultăţi la urinare, trebuie să vă adresaţi medicului cât mai repede posibil, pentru a efectua un test de sânge care să poată exclude reducerea numărului de celule albe sanguine (agranulocitoză). În acest moment este important să daţi informaţii despre medicaţia dumneavoastră.

Alte reacţii adverse includ:

Frecvente (pot afecta până la 1 din 10 persoane)
· Dureri de cap.
· Efecte la nivelul stomacului sau intestinului: diaree, dureri de stomac, constipaţie, balonare (flatulenţă).
· Greaţă sau vărsături.
· Polipi benigni în stomac.

Mai puţin frecvente (pot afecta până la 1 din 100 persoane)
· Umflare a picioarelor şi gleznelor.
· Tulburări ale somnului (insomnie), senzaţie de somnolenţă.
· Ameţeli, senzaţii de înţepături, cum sunt furnicăturile şi amorţelile.
· Senzaţia că se învârtesc lucrurile cu tine (vertij).
· Uscare a gurii.
· Valori crescute ale enzimelor ficatului demonstrate de analizele de sânge care verifică funcţia ficatului.
· Erupţie trecătoare pe piele, urticarie, senzaţie de mâncărime la nivelul pielii.

Rare (pot afecta până la 1 din 1000 persoane)
· Tulburări ale sângelui, cum sunt un număr scăzut de celule albe de sânge sau plachete. Acestea pot creşte posibilitatea de apariţie a slăbiciunii, vânătăilor sau infecţiilor.
· Valori mici ale sodiului în sânge. Acestea pot determina apariţia slăbiciunii, stării de rău (vărsături) şi crampelor.
· Senzaţie de agitaţie, confuzie sau depresie.
· Modificări ale gustului.
· Probleme de vedere, cum este vederea înceţoşată.
· Senzaţie bruscă de respiraţie şuierătoare sau scurtare a respiraţiei (bronhospasm).
· O inflamaţie în interiorul gurii.
· O infecţie numită “aftă” care poate afecta intestinul şi este determinată de o ciupercă.
· Cădere a părului (alopecie).
· Erupţie trecătoare pe piele după expunerea la soare.
· Dureri articulare (artralgie) sau dureri musculare (mialgie).
· Senzaţie generală de rău şi lipsă de energie.
· Transpiraţii abundente.

Foarte rare (pot afecta până la 1 din 10000 persoane)
· Scăderea numărului hematiilor, leucocitelor şi trombocitelor sanguine (o afecţiune denumită pancitopenie).
· Agresivitate. 
· Vederea, simţirea sau auzirea unor lucruri care nu există de fapt (halucinaţii).
· Probleme severe la nivelul ficatului care duc la insuficienţă hepatică şi inflamaţie a creierului.
· Slăbiciune musculară.
· Probleme severe la nivelul rinichilor.
· Mărire a sânilor la bărbaţi.

Cu frecvenţă necunoscută (frecvenţa nu poate fi estimată din datele disponibile)
· Valori scăzute ale magneziului în sânge. Aceasta poate cauza slăbiciune, vărsături, crampe, tremor şi modificări în ritmul de bătaie al inimii (aritmie). Dacă aveţi o concentraţie  foarte scăzută de magneziu, este posibil să aveţi, de asemenea, concentraţii scăzute de calciu şi/sau potasiu în sânge. 
· Inflamaţie a intestinelor (care provoacă diaree).
· Erupţie trecătoare pe piele, posibil cu dureri la nivelul articulațiilor.

Raportarea reacţiilor adverse
Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice reacţii adverse nemenţionate în acest prospect. De asemenea, puteţi raporta reacţiile adverse direct prin intermediul sistemului naţional de raportare, aşa cum este menţionat în Anexa V. Raportând reacţiile adverse, puteţi contribui la furnizarea de informaţii suplimentare privind siguranţa acestui medicament.


5.	Cum se păstrează Nexium Control

Nu lăsați acest medicament la vederea şi îndemâna copiilor. 

Nu utilizaţi acest medicament după data de expirare înscrisă pe cutie sau flacon după EXP. Data de expirare se referă la ultima zi a lunii respective.

A se păstra la temperaturi sub 30°C.

Păstraţi medicamentul în ambalajul original pentru a fi protejat de umiditate.

Nu aruncați niciun medicament pe calea apei sau a reziduurilor menajere. Întrebaţi farmacistul cum să aruncați medicamentele pe care nu le mai folosiți. Aceste măsuri vor ajuta la protejarea mediului.


6.	Conţinutul ambalajului şi alte informaţii

Ce conţine Nexium Control 
· Substanţa activă este esomeprazol. O capsulă gastrorezistentă conţine esomeprazol 20 mg (sub formă de magneziu trihidrat).
· Celelalte componente sunt:
monostearat de glicerol 40‑55, hidroxipropilceluloză, hipromeloză, stearat de magneziu, copolimer acid metacrilic-acrilat de etil (1:1) dispersie 30%, polisorbat 80, sfere de zahăr (zaharoză şi amidon de porumb), talc, citrat de trietil, carmin (E120), carmin indigo (E132), dioxid de titan (E171), oxid de fer (galben) (E172), eritrozină (E127), roşu allura AC (E129), povidonă K-17, propilenglicol, şelac, hidroxid de sodiu şi gelatină (vezi pct. 2, „Nexium Control conţine zahăr, sodiu şi Roşu Allura AC (E129) ”).

Cum arată Nexium Control şi conţinutul ambalajului
Capsulele gastrorezistente Nexium Control 20 mg sunt capsule de aproximativ 11 x 5 mm cu un corp transparent, cu un capac violet marcat cu alb cu „NEXIUM 20 MG”. Capsula are o bandă centrală galbenă şi conţine pelete enterosolubile galbene şi violet.

Nexium Control este disponibil într-un ambalaj conţinând 14 capsule gastrorezistente în flacoane de polietilenă de înaltă densitate (PEID) cu un sistem de închidere cu dispozitiv de etanşare şi securizat pentru copii conţinând 14 capsule. Flaconul conţine, de asemenea, un recipient etanşat cu gel de siliciu desicant.

Fiecare ambalaj conține 1 sau 2 flacoane, fiecare cu 14 capsule gastrorezistente.
Este posibil ca nu toate mărimile de ambalaj să fie comercializate.

Deţinătorul autorizaţiei de punere pe piaţă 
Haleon Ireland Dungarvan Limited, Knockbrack, Dungarvan, Co. Waterford, Irlanda

Fabricantul
[bookmark: _Hlk126569393]Haleon Italy Manufacturing S.r.l., Via Nettunense, 90, 04011, Aprilia (LT), Italia.

Acest prospect a fost revizuit în

Ianuarie 2025

Informaţii detaliate privind acest medicament sunt disponibile pe website-ul Agenţiei Europene a Medicamentului: http://www.ema.europa.eu. 
---------------------------------------------------------------------------------------------------------------------------

ALTE INFORMAŢII UTILE

Care sunt simptomele pirozisului? 

Simptomele obişnuite ale refluxului sunt o senzaţie de durere în piept, care se ridică până la gât (pirozis) şi un gust acru în gură (regurgitaţii acide). 

De ce apar aceste simptome?

Pirozisul poate fi cauzat de o masă prea bogată, de alimentaţia bogată în grăsimi, de mâncatul rapid şi de cantităţi mari de alcool.  De asemenea, este posibil să observaţi că, atunci când vă întindeţi, pirozisul se accentuează.  Dacă sunteţi supraponderal sau dacă fumaţi, creşte probabilitatea să aveți pirozis.

Ce pot face pentru a ajuta la ameliorarea simptomelor?

1. Să aveţi o alimentaţie sănătoasă şi să încercaţi să evitaţi mâncărurile condimentate și grase şi mesele bogate la ore târzii, înainte de culcare.
1. Să evitaţi băuturile acidulate, cafeaua, ciocolata şi alcoolul.
1. Să mâncaţi încet şi porţii mici.
1. Să încercaţi să slăbiţi.
1. Să renunţaţi la fumat.

Când trebuie să solicit recomandări sau ajutor?

1. Trebuie să solicitaţi consult medical de urgenţă dacă simţiţi dureri în piept cu stare de confuzie, transpiraţii, ameţeli sau dureri în umăr cu dificultăți de respiraţie.
1. Dacă manifestaţi oricare dintre simptomele enumerate la pct. 2 al acestui prospect şi sunteţi sfătuit să vă adresați medicului dumneavoastră sau farmacistului.
1. Dacă aveți una dintre reacţiile adverse detaliate la pct. 4, care necesită consult medical.

























ANEXA IV

CONCLUZII ȘTIINȚIFICE ȘI MOTIVE PENTRU MODIFICAREA CONDIȚIILOR
AUTORIZAȚIEI/AUTORIZAȚIILOR DE PUNERE PE PIAȚĂ











Concluzii științifice
Având în vedere raportul de evaluare al PRAC privind Raportul periodic actualizat/Rapoartele periodice actualizate privind siguranța (RPAS) pentru esomeprazol, concluziile științifice ale PRAC sunt următoarele: 
Având în vedere datele privind Reacția la medicament cu eozinofilie și simptome sistemice (DRESS) din literatura de specialitate, rapoartele spontane care includ, în unele cazuri, o relație temporală strânsă, reacția pozitivă la încetarea expunerii și având în vedere un mecanism de acțiune plauzibil, PRAC consideră că o relație cauzală între esomeprazol și DRESS este cel puțin o posibilitate rezonabilă. Reacțiile adverse cutanate severe (RACS), altele decât DRESS, sunt deja incluse în paragraful 4.8 din RCP. În consecință, din cauza severității lor, aceste reacții adverse trebuie incluse în atenționarea propusă la paragraful 4.4 din RCP și în prospect. PRAC a concluzionat că informațiile despre produsele care conțin esomeprazol trebuie amendate în consecință.
În urma analizării recomandării PRAC, CHMP este de acord cu concluziile generale și cu motivele recomandării PRAC.
Motive pentru modificarea condițiilor autorizației/autorizațiilor de punere pe piață
Pe baza concluziilor științifice pentru esomeprazol, CHMP consideră că raportul beneficiu-risc pentru medicamentul care conține/medicamentele care conțin esomeprazol este neschimbat, sub rezerva modificărilor propuse pentru informațiile referitoare la medicament.
CHMP recomandă modificarea condițiilor autorizației/autorizațiilor de punere pe piață.

